title: Maya Angelou

text: Maya Angelou (s. Marguerite Annie Johnson, 4. huhtikuuta 1928 St. Louis, Missouri – 28. toukokuuta 2014 Winston-Salem, Pohjois-Carolina) oli monipuolinen yhdysvaltalainen kirjailija: hänen tuotantoonsa kuului runoja, muistelmakirjoja, näytelmiä, lastenkirjoja ja esseitä sekä elokuva- ja televisiokäsikirjoituksia. Hän oli myös tunnettu ihmisoikeusaktivisti. Angelou oli afroamerikkalainen ja Martin Luther King Jr:n ohella keskeinen henkilö, 1960-luvulla Yhdysvalloissa alkaneessa yhtäläisiä ja yleisiä kansalaisoikeuksia ajaneessa liikkeessä.


title: Maya Angelou

text: Presidentti myönsi hänelle National Medal of Artsin vuonna 2000. "Ladies Home Journal" nimesi hänet vuonna 2001 yhdeksi Yhdysvaltain 30:sta vaikutusvaltaisimmista naisesta.


title: Maya Angelou

text: Angelou sai Maya-lempinimensä jo veljeltään Baileylta. Hän joutui vanhempiensa avioeron jälkeen 3-vuotiaana muuttamaan Stampsiin, Arkansasiin, jossa hän vietti sukulaistensa hoivassa neljä vuotta. Angelou joutui 7-vuotiaana äitinsä poikaystävän seksuaalisesti hyväksikäyttämäksi. Tämän tultua aikuisten tietoon setä surmasi hyväksikäyttäjän ja traumatisoitunut Angelou vietti viisi vuotta puhumatta sanaakaan.


title: Maya Angelou

text: 1960-luvulla Angelou eli Ghanassa, jossa hänestä tuli Malcolm X:n ystävä. Osin tämän murhan (1965) aiheuttaman surun johdosta Angelou alkoi työstää omaelämäkerrallista romaania "I Know Why the Caged Bird Sings", joka julkaistiin huomattavalla menestyksellä vuonna 1969. Eräs toinen keskeinen julkaisu on runokokoelma "Just Give Me a Cool Drink of Water 'Fore I Die" (1971).


title: Paavo Tynell

text:
Paavo Tynell (25. tammikuuta 1890 Helsinki – 13. syyskuuta 1973 Tuusula) oli suomalainen muotoilija. Tynell oli mukana perustamassa taidetakomo Oy Taito Ab:tä. Hän johti yhtiötä ja toimi sen pääsuunnittelijana vuoteen 1954 asti. Tynellin tunnetuimpia töitä ovat Helsingin Lasipalatsin valaistuksen suunnittelu ja n työhuoneen valaistuksen toteutus. Tynell oli 1930-luvulta aina 1950-luvulle saakka käytetyimpiä julkisten tilojen valaisinmuotoilijoita. Arkkitehdeista muun muassa Alvar Aalto teki yhteistyötä Tynellin kanssa sisustusten ja valaistuksen suunnittelussa.
Paavo Tynellin puoliso oli lasimuotoilija Helena Tynell (o.s. Turpeinen) vuodesta 1947.


title: Paavo Tynell

text: Tynell aloitti peltiseppäoppilaana pakkausvalmistaja G. W. Sohlbergilla ja opiskeli iltaisin Taideteollisuuskeskuskoulussa. Uusi työpaikka löytyi Taidetakomo Korusta, jossa Tynell teki ensimmäisen messinkivalaisimensa. Koulussa hänet pian todettiin niin päteväksi, että siirrettiin opiskelijasta opettajaksi.


title: Paavo Tynell

text: Vuonna 1919 hän oli perustamassa Taito-yhtiötä yhdessä Eric O. Ehrströmin, Frans Nykäsen, Emil Wikströmn ja Gösta Serlachiuksen kanssa. Tynellin johdettavaksi tuli yhtiön taidetakomo. Hän oli myös Taito Oy:n toimitusjohtajana sen lakkauttamiseen vuoteen 1953 saakka. Sarjavalmisteisten valaisimien suunnittelun lisäksi Tynell sai tehtäväkseen muun muassa Eduskuntatalon valaisimet.


title: Paavo Tynell

text: Ehkä parhaiten Tynell tunnetaan sotien jälkeen syntyneistä messinkivalaisimista, joita alettiin viedä myös Yhdysvaltoihin. Niiden leimallinen piirre on metallikoristeiden, -verkkojen ja rei’itysten aikaansaama valon ja varjon leikki. Tynell suunnitteli myös uniikkivalaisimia vauraisiin amerikkalaiskoteihin. Suunnittelusuhteen Idmaniin katkettua hän suunnitteli 1960-luvulla valaisimia amerikkalaisille valmistajille Litecraft ja Lightolier. Vuonna 2018 tanskalainen Gubi alkoi valmistamaan Tynellin suunnittelemia valaisimia uudelleen.


title: Paavo Tynell

text: Tynellin suunnittelemat valaisimet ovat nykyisin suosittuja ja alkuperäisten valaisimien hinnat ovat huutokaupoissa korkealla. Joulukuussa 2015 Tynellin Kinema-valaisin myytiin 44 000 euron ennätyssummalla Hagelstamin huutokauppakamarilla.


title: Theora

text: Theora on Xiph.org-säätiön osana Ogg-projektia kehittämä avoin ja patentoimaton videokoodekki. VP3-koodekin pohjalta kehitelty Theora on suunniteltu vaihtoehdoksi suljetuille ja patentoiduille MPEG-4-koodekeille. Esimerkiksi Wikipedia-projekti käyttää Theoraa ainoana tuettuna videotiedostomuotona.


title: Theora

text: Ogg Theora mainittiin alun perin HTML 5:n standardiehdotuksessa VIDEO-elementtien "vaadittuna koodekkina", mutta maininta poistettiin standardista Nokian ja Applen vaatimuksesta.


title: Theora

text: FLOSS Manualsin suomenkielinen Ogg Theora -opas


title: It’s My Life – The Album

text: It’s My Life – The Album on Sashin debyyttialbumi, joka julkaistiin vuonna 1997.


title: It’s My Life – The Album

text: Albumilta löytyvät muun muassa artistin tunnetuimmat kappaleet "Encore Une Fois", "Ecuador", "Stay" ja "It’s My Life".


title: It’s My Life – The Album

text: Albumi pysyi Suomen albumilistalla 13 viikkoa vuonna 1997, josta parhaat sijoitukset olivat viikoilla 28 ja 29 sija 4.


title: Neft Daşları

text: Neft Daşları (, ”Maaöljykivet”) on Kaspianmeressä Azerbaidžanissa sijaitseva maailman ensimmäinen öljynporauslautta. Sen suunnittelu alkoi vuonna 1947 ja öljynporaus vuonna 1949. Kyseessä oli neuvostoliittolaisten kunnianhimoinen idea, jonka avulla saataisiin Kaspianmeren vedenalaiset öljyvarat käyttöön. Öljyntuotannolla oli jo pitkät perinteet läheisellä Azerbaidžanin maaperällä Bakun alueella. Neft Daşları valmistui vuonna 1952 42 kilometrin päähän rannikosta Apšeronin niemimaan edustalle, 110 km:n päähän Bakusta. Se on yhä toiminnassa ja se on maailman suurin öljynporausalusta.


title: Neft Daşları

text: Neft Daşları on ainutlaatuinen öljynporausalusta, sillä se on itse asiassa toimiva 5 000 asukkaan kaupunki (kaupunkimainen taajama), joka on rakennettu täyttömaasta rakennetuille saarille. Suurin osa asukkaista on vuorotyötä tekeviä työntekijöitä. Vuoroviikoin ollaan töissä lautalla ja maissa vapaalla. Kaupunkiin rakennettiin asuntojen ja asuntoloiden lisäksi muun muassa sähkövoimalaitos, sairaala, kauppoja, kulttuurikeskus, koulu ja puisto. Keinotekoisia saaria yhdistää yli 200 km pilareiden varaan rakennettuja teitä.


title: Neft Daşları

text: Nykyään Neft Daşların rakennelmat ovat huonossa kunnossa ja osa siitä on vajonnut veden pinnan alapuolelle. Silti Neft Daşları on yhä merkittävin Azerbaidžanin öljyntuotantoalue.


title: Derek Dougan

text: Alexander Derek Dougan (20. tammikuuta 1938 Belfast, Pohjois-Irlanti – 24. kesäkuuta 2007 Wolverhampton, Englanti) oli pohjoisirlantilainen jalkapalloilija.


title: Derek Dougan

text: Dougan pelasi Englannin Liigassa 18 kautta (1957–1976) ja viimeisteli 222 maalia 546 ottelussa. Hän onnistui peliuransa aikana tekemään hattutempun Englannin Liigan kahdella korkeimmalla sarjatasolla, FA Cupissa, Englannin Liigacupissa sekä UEFA Cupissa ja on edelleen kaikkien aikojen eniten liigamaaleja Englannin Liigassa tehnyt irlantilainen.


title: Derek Dougan

text: Dougan pelasi Pohjois-Irlannin maajoukkueessa 43 ottelua ja teki niissä kahdeksan maalia vuosina 1958–1973.


title: Derek Dougan

text: Dougan kuoli 69-vuotiaana 24. kesäkuuta 2007 sydänkohtaukseen kotonaan Wolverhamptonissa.


title: Keith Ferguson

text: Keith James Ferguson (s. 26. helmikuuta 1972 Los Angeles, Kalifornia) on yhdysvaltalainen ääninäyttelijä, joka on näytellyt muun muassa animaatiosarjassa "Foster's Home for Imaginary Friends" Bloon äänenä.


title: Keith Ferguson

text: Ferguson valmistui University of the Pacificista, ja sen jälkeen hän työskenteli taustatyöntekijänä televisiossa.


title: Keith Ferguson

text: Hänen isänsä oli tunnettu ja suosittu pianisti Etelä-Kaliforniassa kuolemaansa vuoteen 1999 asti.


title: Keith Ferguson

text: Myöhemmin 2000-luvulla Fergusonin ääninäyttelijän lahjat huomattiin ja hän ryhtyi ääninäyttelijäksi. Aluksi Ferguson teki enimmäkseen äänirooleja videopeleihin, kuten , God of War, , Final Fantasy XII ja Tony Hawk's Project 8. Vuodesta 2004 lähtien hänet tunnetaan parhaiten Bloon ääniroolista Emmy-palkitussa animaatiosarjassa "Foster's Home for Imaginary Friends", josta hän sai myös itse Annie-ehdokkuuden. Tämän myötä Ferguson on tehnyt useampia äänirooleja animaatioihin kuten , Bambi 2, Ultimate Avengers ja The Grim Adventures of Billy & Mandy.


title: Darmstadtin hallintopiiri

text: Darmstadtin hallintopiiri on yksi saksalaisen Hessenin osavaltion hallintopiireistä (). Se sijaitsee eteläisen Hessenin alueella ja sen keskuskaupunkina toimii Darmstadt. Siellä on arviolta 3 922 369 asukasta (vuonna 2015) ja sen pinta-ala on 7 445 neliökilometriä.


title: Darmstadtin hallintopiiri

text: Darmstadtin hallintopiiri on jaettu kymmeneen piirikuntaan () ja neljään piirivapaaseen kaupunkiin (). Piirivapaita eli piirikuntiin kuulumattomia kaupunkeja hallintopiirissä ovat Darmstadt, Frankfurt am Main, Offenbach am Main ja Wiesbaden.


title: Gießenin hallintopiiri

text: Gießenin hallintopiiri () on yksi Saksan Hessenin osavaltion hallintopiireistä. Se sijaitsee keskisen Hessenin alueella, ja sen keskuskaupunki on Gießen. Siellä on arviolta 1 040 091 asukasta (vuonna 2015) ja sen pinta-ala on 5 381 neliökilometriä.


title: Gießenin hallintopiiri

text: Gießenin hallintopiiri jakautuu viiteen piirikuntaan (), Gießeniin, Lahn-Dilliin, Limburg-Weilburgiin, Marburg-Biedenkopfiin ja Vogelsbergkreisiin. Piirikuntaan kuulumattomia kaupunkeja () ei hallintopiirissä ole.


title: Kasselin hallintopiiri

text: Kasselin hallintopiiri on yksi saksalaisen Hessenin osavaltion hallintopiireistä (). Se sijaitsee pohjoisen Hessenin alueella ja sen keskuskaupunkina toimii Kassel. Siellä on arviolta 1 213 712 asukasta (vuonna 2015) ja sen pinta-ala on 8 289 neliökilometriä.


title: Kasselin hallintopiiri

text: Darmstadtin hallintopiiri on jaettu kuuteen piirikuntaan () ja yhteen piirittömään kaupunkiin (). Hallintopiirin ainoa piiritön eli piirikuntaan kuulumaton kaupunki on sen keskuskaupunki Kassel.


title: Fineus

text: Fineus () oli kreikkalaisessa mytologiassa miehen etunimi:


title: Kyynärlisäke

text: Kyynärlisäke () on kyynärluun proksimaalinen osa, joka muodostaa kyynärpään. Kyynärluu niveltyy olkaluuhun kyynärlisäkkeestä. Lisäksi kyynärlisäke toimii kolmipäisen olkalihaksen kiinnityskohtana.


title: Fineus (Beloksen poika)

text: Fineus () oli kreikkalaisessa mytologiassa Egyptin kuninkaan Beloksen ja Ankhinoën poika. Hän oli kihlautunut veljensä, Etiopian kuninkaan Kefeuksen tyttären Andromedan kanssa.


title: Fineus (Beloksen poika)

text: Kefeuksen puolison Kassiopeian ylimielisyyden seurauksena Poseidon oli lähettänyt merihirviön piinaamaan maata rangaistukseksi. Oraakkeli oli kertonut ahdingon loppuvan, jos Kefeus uhraisi Andromedan, kuninkaan tyttären, pedolle. Perseus saapui sattumoisin paikalle palatessaan surmaamasta Medusaa. Sovittuaan Kefeuksen kanssa saavansa Andromedan vaimokseen hän tappoi merihirviön.


title: Fineus (Beloksen poika)

text: Fineus ei kuitenkaan tyytynyt rakkaansa menetykseen, vaan alkoi juonia Perseusta vastaan. Tämän suunnitelmat kuitenkin paljastuivat, ja Perseus tappoi Fineuksen ja tämän kanssajuonijat kivettämällä heidät Medusan pään avulla.


title: Víctor Muñoz

text: Víctor Muñoz Manrique (s. 15. maaliskuuta 1957) on espanjalainen jalkapallovalmentaja ja entinen keskikenttäpelaaja.


title: Víctor Muñoz

text: Muñoz, joka pelaajana kantoi nimeä Víctor, pelasi uransa huippuvuodet Real Zaragozassa ja Barcelonassa 1970- ja 1980-luvuilla esiintyen joukkueiden paidassa 332 pääsarjaottelussa ja tehden 25 maalia. Muñoz siirtyi Barcelonasta Sampdoriaan 1988 ja oli ensimmäinen espanjalainen Serie A:ssa. Kaudella 1990–1991 Muñoz pelasi vielä Skotlannissa St. Mirrenin joukkueessa, johon hän siirtyi yhdessä entisen joukkuetoverinsa Steve Archibaldin kanssa, ennen uransa päättämistä Zaragozassa vuonna 1991.


title: Víctor Muñoz

text: Espanjan maajoukkueessa Muñoz pelasi 1980-luvulla 60 A-maaottelua ja teki niissä 3 maalia. Hän oli mukana EM-hopeaa voittaneessa Espanjan joukkueessa 1984. Hän oli myös 1986 MM-joukkueessa Meksikon kisoissa sekä EM-kisoissa 1988.Muñoz aloitti valmennusuransa tammikuussa 1996 Espanjan toiseksi korkeimmalla sarjatasolla Segunda Divisiónissa Mallorcan joukkueessa, jota hän valmensi puolitoista kautta. Seuraavina vuosina hän valmensi Logroñésia ja Lleidaa ennen siirtymistään Villarrealin päävalmentajaksi 2000. Muñoz luotsasi juuri Primera Divisiónin noussutta joukkuetta kaksi kautta ilman suurempaa menestystä.


title: Víctor Muñoz

text: Kesken kauden 2003–2004 Muñoz palasi synnyinkaupunkiinsa ja ryhtyi Real Zaragozan päävalmentajaksi. Joukkue voitti saman kauden aikana hänen johdollaan Espanjan cupin ja Espanjan supercupin, joiden loppuotteluissa kaatuivat Real Madrid 3–2 ja Valencia 4–1. Kaudella 2005–2006 joukkue selvisi uudelleen cupin loppuotteluun, mutta hävisi Espanyolille 4–1.


title: Víctor Muñoz

text: Lokakuussa 2006 Muñoz siirtyi kreikkalaisseura Panathinaikosin päävalmentajaksi. Hän sai potkut tehtävistä toukokuussa 2007 ollen 18 valmentaja 10 viimeisen vuoden aikana. Kesällä 2007 Muñoz palasi Espanjaan ja huelvalaisen Recreativon päävalmentajaksi. Hänen johdollaan Recreativo taapersi Primera Divisiónin häntäpäässä ja helmikuussa 2008 seurajohdon mitta tuli täyteen. Muñoz sai potkut 4. helmikuuta Recreativon voitottomien otteluiden putken kasvettua jo seitsemään. Muñozin seuraajaksi nimettiin reservijoukkueen valmentaja Manolo Zambrano.


title: Víctor Muñoz

text: Kesällä 2008 Muñoz palkattiin kahdella edellisellä kaudella Espanjan cupin loppuotteluun yltäneen Getafen päävalmentajaksi. Sopimus on kaksivuotinen. 27. huhtikuuta 2009 Muñoz erotettiin päävalmentajan tehtävästä, vain viisi kierrosta ennen sarjakauden päätöstä.


title: Víctor Muñoz

text: Muñoz palasi valmennustehtäviin tammikuun 2011 alussa tehtyään sopimuksen Venäjän valioliigassa kahdenneksitoista sijoittuneen FK Terek Groznyin kanssa. Pesti päättyi kuitenkin jo 17. tammikuuta, kun Muñoz ja Terek purkivat sopimuksen. Muñoz oli jo aloittanut työt seuran harjoitusleirillä, mutta sopimukseen liittyneiden epäselvyyksien vuoksi yhteistyö päättyi alkumetreille.


title: Víctor Muñoz

text: Syyskuun alussa 2011 Muñozista tuli tšetšeeniomisteisen sveitsiläisseura Neuchâtel Xamax'n uusi päävalmentaja. Kauden aikana Xamax'n talousongelmat syvenivät ja lopulta seura ajautui konkurssiin tammikuussa 2012. Muñoz jätti tehtävänsä konkurssin vuoksi. Joulukuussa 2012 Muñoz palasi valmentamaan Sveitsiin, kun FC Sion palkkasi hänet päävalmentajaksi. Hän sai kuitenkin potkut jo helmikuun lopussa 2013, vaikka Sion oli Sveitsin liigassa neljäntenä.


title: Víctor Muñoz

text: Maaliskuussa 2014 Muñoz palasi Real Zaragozan päävalmentajaksi. Hänen johdollaan Zaragoza onnistui säilyttämään sarjapaikkansa Segundassa, jonka putoamiskamppailuun takavuosina liigassa menestynyt seura oli vajonnut. Kaudella 2014/15 seura lähti tavoittelemaan nousua takaisin liigaan. Peliesitykset Muñozin alaisuudessa eivät seurajohtoa tyydyttäneet ja hän sai potkut marraskuun lopulla 2014 Zaragozan ollessa sarjassa kahdeksantena.


title: Trinità dei Monti

text: Santissima Trinità al Monte Pincio (Pyhän Kolminaisuuden kirkko Pinciolla), lyhyesti Trinità dei Monti, on kirkko Roomassa. Kirkko sijaitsee Pincion kukkulalla lähellä Piazza di Spagnan aukiota kuuluisien espanjalaisten portaiden yläpäässä. Portaat, joiden virallinen nimi on "Scalinata della Trinità dei Monti" , muodostavat kirkon kanssa yhtenäisen kokonaisuuden. Kirkon edessä on pieni aukio, josta vasemmalle lähtee katu "Viale della Trinità dei Monti" ja oikealle "Via Sistina" ja "Via Gregoriana". Aukiolla seisoo roomalainen keisariaikainen obeliski "Obelisco Sallustiano", joka pystytettiin paikalleen 1789 .


title: Trinità dei Monti

text: Ludvig XII alkoi 1502 rakentaa Trinità dei Montin kirkkoa Napolista saamansa voiton kunniaksi paikalla olleen luostarin "Fratres Minimi di San Francesco di Paola" pyhäköksi . Alkuperäinen suunnitelma edusti myöhäistä ranskalaista gotiikkaa. Rakentaminen pitkittyi, ja lopullinen renessanssityylinen kirkko vihittiin 1585. Giacomo della Porta suunnitteli kirkon julkisivun. Kirkko oli pitkään Bourbon-sukuisten kuninkaiden hallinnassa. Napoleonin sotien aikana sen esineistö ryöstettiin. Ludvig XVIII palautti saaliin Bourbonien restauraatiossa. 1828 kirkko uskottiin ranskalaisen katolisen Pyhän sydämen järjestön ("Religieuses du Sacré-Coeur de Jésus") haltuun.


title: Petri Keskitalo (muusikko)

text: Petri Keskitalo (s. 1972) on Helsingin Kaupunginorkesterin tuuban äänenjohtaja. Hän aloitti tuubansoiton opinnot Sotilasmusiikkikoulussa valmistuen sotilassoittajaksi 1992. Keskitalo on menestynyt sekä kotimaisissa että kansainvälisissä kilpailussa mm. voittamalla Puolustusvoimien soittomestaruuskilpailujen tuubasarjan 1991 ja 1996. Vuonna 1998 Lieksan Vaskiviikko valitsi hänet Vuoden Vaskisoittajaksi.


title: Otto Loewi

text: Otto Loewi (3. kesäkuuta 1873, Frankfurt-am-Main – 25. joulukuuta 1961, New York) oli saksalais-yhdysvaltalainen farmakologi. Hän totesi vuonna 1921, että vagushermon ärsytys tuottaa ainetta, joka hidastaa sydämen rytmiä. Otto Loewi sai Nobelin lääketieteen palkinnon vuonna 1936 yhdessä Henry Dalen kanssa. Dale havaitsi asetyylikoliinin mahdollisena hermojen tiedonsiirtoaineena, Loewi osoitti sen merkityksen hermostolle.


title: Steve Blum

text: Steven Jay Blum (s. 28. huhtikuuta 1960 Santa Monica, Kalifornia) on yhdysvaltalainen ääninäyttelijä, joka tunnetaan parhaiten animen englanninkielisten dubbausten lisäksi Wolverinen ääniroolista.


title: Steve Blum

text: Syksyllä 2009 Top of the Limit -sivusto listasi Blumin parhaaksi videopelien ääninäyttelijäksi.


title: Steve Blum

text: Blum syntyi Santa Monicassa, Kaliforniassa ja oli lapsesta lähtien kiinnostunut supersankareista. Muun muassa hänen isoisänsä omisti sarjakuvaliikkeen Hollywoodissa, joka oli myös Blumin ensimmäinen työpaikka. Sittemmin hän halusi tulla muun muassa lääkäriksi, mutta päästyään collegeen hän opiskeli muun muassa musiikkia. Valmistumisen jälkeen Blum työskenteli useissa eri ammateissa muun muassa markkinointi päällikkönä sci-fielokuvia tuottavassa yhtiössä, jossa hän työskenteli 14 vuotta.


title: Steve Blum

text: Toisin kuin useilla muilla ääninäyttelijöillä Blumilla ei ole minkäänlaista taustaa näyttelijän työstä. Collegen jälkeen Blum kiinnostui ääninäyttelemisestä, jonka hän aloitti vuonna 1992 osa-aika työnä ystävänsä pyynnöstä. Ensimmäinen rooli oli "Guyver" animesarjassa, johon hän aluksi dubbasi hirviöiden ääniä, ennen kuin sai Agito Makishiman roolin. Uransa aikana Blum on tehnyt lukuisia dubbauksia animeen, joista tunnetuin on Cowboy Bebop -animesta tuttu Spike Spiegel. Roolista hänet palkittiin kuukauden ääninäyttelijänä ADR-palkinnolla vuonna 2002. Muita dubbausrooleja animessa ovat muun muassa "Digimon", "", "Battle B-Daman", "W.I.T.C.H.", "Duel Masters" ja "Naruto". Hän on myös tehnyt useita äänirooleja videopeleihin, kuten "Crash Nitro Kart", "God of War", "Full Throttle", "" ja "X-Men Legends".


title: Steve Blum

text: Ääninäyttelemisestä tuli lopulta 2000-luvun alussa Blumin kokopäivätyö, koska alkuvaiheessa hän epäili ettei siitä voisi tulla hänen kokopäivätyötä. Sittemmin Blum sai Cowboy Bebopin kautta roolin Cartoon Networkilla Toonami ohjelman robottijuontajan roolin. Sittemmin Blum on tehnyt useammin alkuperäisiä äänirooleja harjoiteltuaan ääninäyttelemistä Kris Zimmermanin, Collette Sundermanin, Ginny McSwainin ja Gordon Huntin opeissa. Erityisesti Bob Bergenin avustuksella, joka suositteli tekemään uuden demon äänistä joita hän kykenee luomaan. Tämän myötä Blum on tehnyt alkuperäisiä äänirooleja muun muassa "Ben 10", "Megas XLR", "Scooby-Doo" ja "The Grim Adventures of Billy & Mandy" -animaatioihin. Hän on jatkanut edelleen animen dubbaamista, vaikka siitä maksetaan vähemmän, kuin alkuperäsiten ääniroolien tekemisestä. "The Spectacular Spider-Manissä" muun muassa Vihreänä Menninkäisenä ja "Wolverine and the X-Men" -animaatiosarjassa Wolverinen ääniroolissa. Blum on jo aikaisemmin tehnyt Wolverinen äänirooleja videopeleihin vuodesta 2004 lähtien. Huolimatta useista Wolverinen rooleista hänen on täytynyt joka kerta koe-esiintyä roolia varten erityisesti videopeleihin. Blum oli myös Batmanin roolissa vuonna 2008 videopelissä .


title: Steve Blum

text: 5. kesäkuuta 2012 Blum pääsi Guinness World Recordsin ennätysten kirjaan ääninäyteltyään 10. toukokuuta 2012 mennessä 261 videopelissä.


title: Rick Astley

text: Richard Paul "Rick" Astley (s. 6. helmikuuta 1966) on brittiläinen dance- ja popmusiikkia esittävä laulaja.


title: Rick Astley

text: Astley tunnetaan erityisesti vuonna 1987 ilmestyneestä "Never Gonna Give You Up" -kappaleesta, joka nousi muun muassa Yhdistyneessä kuningaskunnassa ja Kanadassa listaykköseksi. Muita hänen tunnettuja kappaleitaan ovat muun muassa "Whenever You Need Somebody" ja "Together Forever". Rick Astley voitti ”Best Act Ever” -palkinnon MTV Europe Music Awards -gaalassa vuonna 2008. Hän ei ollut paikalla vastaanottamassa palkintoa, koska ei arvostanut kilpailua.


title: Rick Astley

text: Astleyn kappaleesta Never Gonna Give You Up on tullut 2000-luvulla internetilmiö.


title: Rick Astley

text: Vuonna 2007 Rick Astleyn "Never Gonna Give You Up" -kappale nousi keskustelun aiheeksi niin kutsutun ”rickrollauksen” myötä. Arviolta noin 25 miljoonaa Internetin käyttäjää jekutettiin katsomaan ”Never Gonna Give You Up” -musiikkivideo lähettämällä videon linkki ja väittämällä sitä joksikin muuksi videoksi. Aprillipäivänä 2008 nettivideosivusto YouTube "rickrollasi" käyttäjiään linkittämällä Featured videos -osion videot Rick Astleyn ”"Never Gonna Give You Up"” -videoon. Vuoden 2008 MTV Music Awardseissa internetin käyttäjät äänestivät Rick Astleyn ”Best Act Ever” -osion voittoon, ideana ”rickrollata” MTV Music Awards.


title: Luokka 1984

text: Luokka 1984 (, tunnetaan Suomessa myös Vuosiluokka 1984) on kanadalainen Mark L. Lesterin ohjaama vuonna 1982 valmistunut draama-jännityselokuva. Elokuvassa näyttelevät muun muassa Perry King, Timothy Van Patten ja Michael J. Fox.


title: Luokka 1984

text: Elokuvan soundtrackina on Alice Cooperin "I Am The Future", mutta elokuvassa kuullaan myös Teenage Headia.


title: Luokka 1984

text: Musiikinopettaja Andrew Norris saapuu Lincoln High -oppikouluun tietämättä sen ongelmista, joihin kuuluvat päihteet, prostituutio ja väkivalta. Heti ensimmäisellä tunnilla Norris tapaa Peter Stegmanin, jengijohtajan, jota koko koulu pelkää ja jonka tihutöiltä opettajatkin kääntävät katseensa. Norris ei aio antaa periksi Stegmanin suhteen, kun huomaa tämän musiikilliset lahjat. Norris ajautuu koko ajan syvemmälle henkilökohtaiseen sotaan Stegmania ja hänen jengiään vastaan.


title: Luokka 1984

text: Peter Stegman jengin johtaja ja pelätty henkilö koulussaan. Hän ja hänen jenginsä myyvät huumeita sekä joutuvat jengitappeluihin. Oikeasti hän on todella fiksu sekä hänellä on musiikillisia lahjakkuuksia. Hän kantaa mukanaan stilettiä ongelmien varalta.


title: Luokka 1984

text: Patsy jengin ainoa naishenkilö, hän on myös Stegmanin tyttöystävä. Hän ei osallistu tappeluihin eikä tee paljon mitään, hän kyllä auttaa jengiläisiä niiden apua tarvitessa. Elokuva vihjaa Patsyn olevan biseksuaali.


title: Luokka 1984

text: Drugstore jengin huumevälittäjä. Hän itse on koukussa huumeisiin, hän myös piikittää itseensä heroiinia yhdessä kohtauksessa. Hän kantaa mukanaan partaveistä, sekä käyttää baseballmailaa joukkotappelussa.


title: Luokka 1984

text: Fallon jengin vartija. Hän käyttää paljon mustia nahkavaatteita yllään, sekä hänellä on mohikaani hiuksissan elokuvan loppupuolella. Hän on myös todella lihaksikas. Fallon käyttää aseenaan paksua ketjua, jota hän pitää myös vyönään.


title: Luokka 1984

text: Barnyard on jengin toinen vartija. Hän on isokokoinen sekä vahva, ja hän käyttää aseenaan isoa puista palikkaa.


title: Luokka 1984

text: Valtion elokuvatarkastamo asetti elokuvan ikärajan KK (Kokonaan kielletty) tarkastuksessa 3. joulukuuta 1982 raaistavana, joten elokuvaa ei saanut Suomessa laillisesti esittää eikä levittää. Asia kävi valituskierroksella valtion elokuvalautakunnassa, joka piti yksimielisesti kieltopäätöksen voimassa ja vielä Korkeimmassa hallinto-oikeudessa, joka edelleen piti kieltopäätöksen voimassa. Uusintatarkastus lähes viisitoista minuuttia lyhennetylle versiolle tyrmättiin sekin tarkastamon päätöksellä 4. heinäkuuta 1984.


title: Lockheed S-3 Viking

text: Lockheed S-3 Viking on Lockheedin valmistama yhdysvaltalainen sotilaskone. Tehtävinä ovat sukellusveneiden etsiminen ja tuhoaminen, tiedustelu sekä ES-3-versiolla elektroninen sodankäynti. Myöhemmin tehtävänkuvaan lisättiin rynnäköinti ja ilmatankkaus.


title: Lockheed S-3 Viking

text: 1960-luvun puolivälissä Yhdysvaltojen laivasto käynnisti suunnittelukilpailun, jonka tavoitteena oli tuottaa korvaaja potkurimoottoriselle Grumman S-2 Tracker -sukellusveneentorjuntakoneelle. 4. elokuuta 1969 Lockheedin suunnittelema S-3 valittiin kilpailun voittajaksi ja koneesta tilattiin kahdeksan YS-3A prototyyppiä. Ensimmäinen koelento suoritettiin 21. tammikuuta 1972. S-3 tuli palveluskäyttöön vuonna 1974 ja S-3A-koneita valmistettiin 186 kappaletta vuosina 1974–1978.


title: Sid Caesar

text: Isaac Sidney ”Sid” Caesar (8. syyskuuta 1922 Yonkers, New York, Yhdysvallat – 12. helmikuuta 2014 Beverly Hills, Kalifornia, Yhdysvallat) oli yhdysvaltalainen näyttelijä. Hänet tunnetaan muun muassa rooleistaan televisiosarjoissa "Your Show of Shows" ja "Caesar's Hour" ja elokuvissa "Jättiläinen taivaalla" (1974), "Pähkähullujen paratiisi" (1976), "Grease" (1978), "Mieletön maailmanhistoria" (1981) ja "Grease 2" (1982).


title: Sid Caesar

text: Caesar syntyi Yonkersissa, New Yorkissa, Max- ja Ida-nimisten juutalaisten vanhempien pojaksi. Hän tapasi kesällä 1942 Florence Levyn, jonka kanssa hän avioitui 17. heinäkuuta 1943. Pari sai kolme yhteistä lasta. Caesar jatkoi näyttelemistä sekä televisiossa että elokuvissa 2000-luvulle saakka. Hän voitti kaksi Emmy-palkintoa vuosina 1952 ja 1957. Hänellä on myös tähti Hollywood Walk of Famella.


title: Sid Caesar

text: Caesar kuoli helmikuussa 2014 Beverly Hillsissä, Kaliforniassa. Hän eli 91-vuotiaaksi huolimatta takavuosien taistelusta alkoholismia ja barbituraattiriippuvuutta vastaan. Caesar on puhunut aiheista omaelämäkerrassaan "Where Have I Been" (1983). Hänen toinen kirjansa "Caesar’s Hours" julkaistiin vuonna 2004.


title: Äly ja Väläys

text: Äly jä Väläys () on Steven Spielbergin tuottama Daytime Emmyllä palkittu Animaanisten spin-off-televisiosarja, joka kertoo kahdesta koehiirestä. He ovat mutaatioita nimeltään Hiirten Äly ja Väläys. Äly on hiiristä viisaampi ja Väläys tyhmempi. Jokaisessa jaksossa hiirikaverukset suunnittelevat maailman valloitusta ja joissain jaksoissa hiiret auttavat myös ihmiskuntaa. Sarjassa esiintyy heidän lisäksi monia muitakin hahmoja, kuten Larry, Billie Hiiri ja Älyn ja Väläyksen vihollinen Lumipallo joka on hamsteri.


title: Äly ja Väläys

text: Äly ja Väläys tunnetaan erityisesti siitä, että Väläys kysyy joka ohjelman alussa "Hei Brain! Mitä teemme tänä iltana?" ja Äly vastaa siihen "Samaa mitä teemme joka ilta Pinky, yritämme valloittaa maailman."


title: Äly ja Väläys

text: Suomessa sarjaa esittää nykyisin C More Juniori ja aikaisemmin sitä esitti MTV3. Animaanisissa Äly ja Väläys -osuus oli koko muun sarjan tavoin dubattu, mutta hiirten oma sarja on tekstitetty.


title: Äly ja Väläys

text: Wizard Magazine listasi vuonna 2008 Äly ja Väläyksen sijalle 17 laatimassaan kautta aikain sadan parhaan animaatiosarjan listalla. Tammikuussa 2009 IGN-sivuston laatimalla sadan parhaan animaatiosarjan listalla Äly ja Väläys oli sijalla 47.


title: Feministiteologia

text: Feministiteologia on teologian suuntaus, joka tarkastelee kristillistä oppia, kristinuskon historiaa ja Raamattua naisnäkökulmasta. Käsite alkoi levitä yleiseen käyttöön vuonna 1985. Suuntaus pyrkii tuomaan esiin sen, että Jumalaa koskevat käsitteet ovat hyvin patriarkaalisia. Äärimmilleen menevässä tulkinnassa Raamatun Jumala isänä pyritään korvaamaan Äiti-jumalalla.


title: Argai

text: Argai () on ranskalainen 26-osainen animaatiosarja. Sarjan on käsikirjoittanut Sebastian Dorsey ja ohjannut Jean-César Suchorski. Argain ensimmäinen jakso esitettiin Ranskassa TF1-kanavalla 2. syyskuuta 2000.


title: Petri Keskitalo

text: Petri Juhani Keskitalo (s. 10. maaliskuuta 1967 Raahe) on suomalainen entinen urheilija, lempinimeltään "Elmo". Hän edusti kymmenottelussa Oulun Pyrintöä. Keskitalo teki erittäin kovia tuloksia jo nuorella iällä ja hänen nimissään on edelleen useita nuorten sarjojen Suomen ennätyksiä pikamatkoilla, pituushypyssä sekä moniottelussa. Hän voitti 10-ottelussa nuorten maailmanmestaruuden 1986. Aikuisten sarjassa huomattavin saavutus oli maailmanmestaruuskisojen viides sija Tokiossa 1991 silloisella SE-tuloksella 8318.


title: Petri Keskitalo

text: Hän edusti Suomea lisäksi Stuttgartin MM-kisoissa 1993 sijoittuen yhdenneksitoista ja sijoittui samalla sijalle myös Soulin olympialaisissa 1988. Barcelonan olympialaisissa 1992 hän keskeytti. Stuttgartin EM-kisoissa 1986 sijoitus oli kuudestoista. Hän oli mukana myös vuoden 1995 Barcelonan sisäratojen MM-kisoissa (keskeytti) ja Göteborgin MM-kisoissa (keskeytti).


title: Petri Keskitalo

text:
Hän saavutti urallaan kuusi mitalia Kalevan kisoissa. Kultaa hän sai pituushypystä Vaasassa 1986 ja kymmenottelusta Parkanossa 1987. Hopealla hän oli kymmenottelussa Huittisissa 1984 sekä pituushypyssä ja 110 metrin aidoissa Hämeenlinnassa 1988. Pronssia hän saavutti pituushypyssä Helsingissä 1991. Lisäksi hän sai 4 × 100 metrin viestissä SM-kultaa vuonna 1990. Hallissa hän voitti kultaa 60 metrillä 1985, pituushypyssä 1993 sekä seitsenottelussa 1994 ja 1995, hopeaa pituushypyssä 1988 ja 60 metrin aidoissa 1990 sekä pronssia pituushypyssä 1987.
"*" Suomen ennätys
"Lähde: Tilastopaja"
"*" aitakorkeus 91,4 cm
"Lähde: Tilastopaja"


title: Kätevä emäntä

text: Kätevä emäntä on suomalainen sketsisarja, jonka ensimmäinen tuotantokausi nähtiin Yle TV2:ssa vuodenvaihteessa 2004–2005, toinen tuotantokausi samalla kanavalla loppuvuodesta 2007, kolmas tuotantokausi alkuvuodesta 2010 ja neljäs tuotantokausi alkuvuodesta 2012. Sarjassa näyttelevät Minna Kivelä, Maria Sid, Annu Valonen, Lotta Lindroos ja Kaisa Mattila. Miesrooleissa nähdään Lari Halme ja Jarkko Tiainen. Sarjan ohjaaja on Antti Leino. Sarja on julkaistu myös DVD:nä. Kymmenosainen komediasarja Kätevän emännän juhlat esitetään Yle TV2:ssa 12.2.2015 alkaen. Kätevän emännän juhlien kussakin jaksossa tutustutaan eri juhlaan liittyviin ilmiöihin.


title: Kätevä emäntä

text:
Kuinka vältyt koirankakan noukkimiselta
Nainen on lenkittämässä koiraansa, kun se alkaa hakea kakkapaikkaa. Koiran kakatessa nainen tekee aina jotain, kuten polttaa tupakkaa, tai jumppaa, jotta ohikulkijat luulisivat, että hän kerää kakan myöhemmin, mutta hän ei koskaan kerää. Ohikulkija on aina sama mies.


title: Veijo Vannesluoma

text: Veijo Erkki Vannesluoma (s. 29. heinäkuuta 1958 Helsinki) on entinen suomalainen seiväshyppääjä. Hän edusti koko aktiiviuransa Töysän Vetoa valmentajanaan Erkki Vannesluoma. Hän on toiminut liikunnanopettajana Kuortaneen Urheiluopistolla vuodesta 1982 ja Seinäjoen Maila-Jussien pesäpallon edustusjoukkueen fysiikkavalmentajana 2001–2004, 2005–2008 ja 2009-2012. Seinäjoen Maila-Jussien ja Nurmon Jymyn seurafuusiossa syksyllä 2012 syntyi JymyJussit, jonka Superpesisjoukkueen fysiikkavalmentajana Vannesluoma toimi 2012-13.


title: Veijo Vannesluoma

text: Vannesluoma voitti seiväshypyn Suomen mestaruuden Porissa 3. heinäkuuta 1983 tuloksella 540. Saman vuoden Helsingin MM-kisoissa Vannesluoma oli paras suomalainen, 14. tuloksella 540. Voittaja Sergei Bubka ylitti 570. Ennätyksensä 555 Vannesluoma hyppäsi Lappeenrannassa 10. heinäkuuta 1983. Tulos uupui silloisesta maailmanennätyksestä 26 senttiä (581, Vladimir Poljakov). Aikuisten maaotteluedustuksia Vannesluomalla on vajaat kymmenen. Hän ylitti ensimmäisenä alle 20-vuotiaana suomalaisena seiväshypyssä 500 Ylivieskassa 17. heinäkuuta 1977 ollessaan vasta 18-vuotias. Aiemman ennätyksen, 495, haltija oli sittemmin formulapiireissä uraa luonut Erkki Mustakari. Kaikkiaan Vannesluoma paransi nuorten Suomen ennätyksiä neljästi ja teki myös uuden Pohjoismaiden ennätyksen 526 Raahessa 19. elokuuta 1978. Entisen ennätyksen, 525, omisti ruotsalainen Kjell Isaksson, joka vuonna 1972 teki miesten maailmanennätyksen 555.


title: Veijo Vannesluoma

text: Vannesluoma sai 26.2.2010 tunnustukseksi Suomen liikuntakulttuurin ja urheilun hyväksi tekemästään työstä opetusministeriön myöntämän Suomen liikuntakulttuurin ja urheilun ansiomitalin kultaisin ristein.


title: Yrjö Ollila

text: Yrjö Aleksanteri Ollila (20. heinäkuuta 1887 Helsinki − 14. marraskuuta 1932 Helsinki) oli suomalainen taidemaalari.


title: Yrjö Ollila

text: Ollila opiskeli Suomen Taideyhdistyksen piirustuskoulussa (1903–1906) sekä kahdesti Pariisissa valtion stipendin turvin. Hän omaksui aluksi "puhtaan paletin" väriskaalan ja liittyi 1912 Septem-ryhmään, joka noudatti Ranskassa syntynyttä väritaiteen uudistusta.


title: Yrjö Ollila

text: Ollila toi suomalaisiin maisemiin paratiisillisia sävyjä yhdistettynä dekoratiiviseen maalaustapaan. Ollila maalasi myös seinämaalauksia jo vuonna 1914. Hän muutti vuonna 1920 perheineen Ranskaan seitsemäksi vuodeksi. Ranskassa tyyli pelkistyi ja muuttui vähitellen kohti uusklassismia. Suomeen palattuaan Ollila toimi myös lavastajana. Hänen viimeiseksi työkseen jäi Kansallisteatterin suuri kattomaalaus.


title: Yrjö Ollila

text: Ensimmäinen Ateneumin kokoelmiin hankittu teos oli "Maisema Korpilahdelta" (1913). Vuonna 1920 alkanut toinen opintomatka Pariisiin venyi seitsemäksi vuodeksi. Aiheena oli teatterimaalauksen tutkiminen. Hän oli jo Suomessa toiminut lavastajana ja sai myös Pariisissa huomattavan tilaustyön teatteritaiteen alalta. Toimeentulokseen hän piirsi siellä myös elokuvajulisteita ja tapettimalleja sekä työskenteli leikkikalutehtaassa. Mukana Pariisissa oli myös puoliso, taidemaalari Lyyli Ollila o.s. Toikka, joka hankki lisätuloja valmistamalla helmikukkia hautajaisseppeleisiin. Tällä kaudella Helsinkiin lähetetyt työt kertoivat Yrjö Ollilan saaneen uusia vaikutteita uusasiallisuudesta.


title: Yrjö Ollila

text: Palattuaan kotimaahan 1927 Ollila perusti Uuno ja Sirkka Sinervän kanssa Helsingin taidevärjäämön, jonka mallisuunnittelijana ja johtajana hän toimi, mutta jätti sen Sinerville 1929 saatuaan huomattavia tilauksia lavastajana ja monumentaalimaalarina.


title: Yrjö Ollila

text: Hän maalasi Tehtaankadun kansakoulun (1914) ja Kansallis-Osake-Pankin Eiran konttorin (1927) seinämaalaukset. Kontiolahden kirkon alttaritaulu valmistui 1929. Sen aihe on Kristus ristillä, ja väritykseltään raikkaan teoksen on katsottu edustavan jälki-impressionismia. Päätyöksi ja samalla viimeiseksi teokseksi jäi Kansallisteatterin kattomaalaus, jonka hän sai tehdäkseen kilpailuvoiton perusteella 1932. Ollila kuoli samana vuonna, ja kuolinsyyksi epäillään väriaineista saatua myrkytystä.


title: Kasvien rytmit

text: Monien kasvilajien liikkeet ja elintoiminnot vaihtelevat säännöllisesti jaksoittain. Nämä jaksot voivat toistua vuodenajoittain tai esimerkiksi 24 tunnin jaksoissa kasvilajista riippuen (sirkadiaanirytmi). Esimerkiksi voikukan kukat avautuvat päivän ajaksi ja sulkeutuvat yöllä. Kasvien rytmi ei kuitenkaan johdu pelkästä valosta, vaan myös lämmöllä on osuutensa. Kesän vaihtuessa talveksi monivuotiset kasvit valmistautuvat keräämällä lehtivihreän tärkeimmät ainesosat talteen varteensa (ruska).


title: Kasvien rytmit

text: Monilla viileän ilmaston kasveilla (esimerkiksi leskenlehti) on evoluution tuloksena ominaisuus, joka estää seuraavan kevään silmuja tai kukintoa puhkeamasta ennenaikaisesti, vaikka syksy olisikin lämmin. Tätä kutsutaan keväistymisilmiöksi eli vernalisaatioksi.


title: Kasvien rytmit

text: Monilla kasvilajeilla on eroja etenkin medenerityksessä ja tuoksussa päivällä ja yöllä. Joidenkin yöperhosia houkuttelevien kasvien tuoksu ja medeneritys voimistuu öisin, jolloin kasvin kanssa yhteistyössä olevat hyönteiset ovat aktiivisimmillaan.


title: Kasvien rytmit

text: Kasvit voidaan luokitella rytmien mukaan karkeasti kolmeen ryhmään:


title: Kasvien rytmit

text: Pitkänpäivänkasvit vaativat kukkiakseen pitkän, yhtäjaksoisen valoisan ajan vuorokaudessa. Jos vuorokausi on liian pimeä, ne jatkavat kasvuaan, mutteivät kuki. Varsin suuri osa kaikista kasveista on pitkänpäivänkasveja.


title: Kasvien rytmit

text: Lyhyenpäivänkasvit vaativat nimensä mukaisesti kukkiakseen pitkän pimeän jakson vuorokaudessa. Lyhyenpäivänkasveja (esimerkiksi riisi) esiintyy etenkin lämpimillä alueilla. Vastaavasti nekään eivät kuki, jos vuorokaudessa ei ole kyllin pitkää pimeää jaksoa.


title: Kasvien rytmit

text: Päiväneutraalit kasvit ja niiden toiminta ei ole millään tapaa riippuvainen valon määrästä.


title: Daniel Bautista

text: Daniel Bautista (s. 4. elokuuta 1952 México, Meksiko) on meksikolainen entinen kilpakävelijä, jonka matkoina olivat sekä 20 kilometriä että 50 kilometriä


title: Daniel Bautista

text: Hänen verrattain lyhyen uran aikana, Daniel Bautista lähes dominoi kansainvälistä kilpakävelyä sekä radalla että maantiellä. Bautista tuli ensimmäisen kerran noteeratuksi kansainvälisesti hänen voittaessaan Pan American Games-kilpailuissa Méxicossa 20 kilometrin kävelyn vuonna 1975. Seuraavana vuonna hän voitti olympiakultaa 20 kilometrin kävelyssä Montrealissa. Hän myös voitti kävelyn maailmancupin vuosina 1977 ja 1979. Bautista osallistui vielä 1980 Moskovan olympialaisiin, jossa hänen kohtalokseen koitui hylkääminen johtopaikalta kun vain 1 800 m oli matkaa maaliin. Hän osallistui myös 50 kilometrille samoissa olympialaisissa, mutta keskeytti 30 kilometrin kohdalla. Pian kilpailujen jälkeen Bautista lopetti kansainvälisen kilpailu-uransa.


title: Daniel Bautista

text: Daniel Bautista teki uransa aikana useita maailmanennätyksiä kilpakävelyn eri matkoilla, ja esimerkiksi vuonna 1979 hän oli ensimmäinen 1 tunnin ja 20 minuutin alittaja maailmassa.


title: Tampereen kaupunginvaltuusto

text: Tampereen kaupunginvaltuusto on hallintoelin, joka käyttää ylintä päätösvaltaa Tampereen kaupungissa. Kaupunginvaltuustossa on nykyisin 67 jäsentä ja kahdeksan valtuustoryhmää.


title: Tampereen kaupunginvaltuusto

text: Valtuuston suurin puolue oli pitkään kokoomus, joka sai vuoden 2012 vaaleissa 17 valtuutettua. Kokoomus ja RKP olivat vuoden 2012 kuntavaaleissa vaaliliitossa. Kaupungin toinen valtapuolue on SDP. Vuoden 2017 kuntavaaleissa SDP nousi 16 edustajalla jälleen suurimmaksi puolueeksi ohi 15 paikkaa saaneen kokoomuksen. Kaupunginvaltuustossa oli vasemmistoenemmistö 1920-luvulta 1990-luvun alkuun.


title: Tampereen kaupunginvaltuusto

text: Valtuusto kokoontuu Tampereen kaupunginvaltuuston kokoussalissa Keskusvirastotalolla. Valtuuston kokoukset lähetetään suorana Radio Moreeni -kanavalla ja suorana videolähetyksenä kaupungin verkkosivuilla.*) Aila Dündar-Järvinen siirtyi vaalien jälkeen Kokoomuksesta SDP:hen.


title: Beverly Garland

text: Beverly Lucy Garland (o.s. "Fessenden"; 17. lokakuuta 1926 Santa Cruz, Kalifornia, Yhdysvallat – 5. joulukuuta 2008 Hollywood Hills, Kalifornia, Yhdysvallat) oli yhdysvaltalainen näyttelijä.


title: Beverly Garland

text: Garland tuli tunnetuksi sekä televisiosta että elokuvista. Hän esiintyi muun muassa sarjoissa "Teräsmieheni" vuosina 1969–1972 ja "Remington Steele - huijari vai herrasmies" vuosina 1982–1983. Hän myös vieraili useissa sarjoissa, joiden joukkoon lukeutuivat "Seitsemäs taivas", "Teräsmieheni" ja "Frendit".


title: Beverly Garland

text: Garland oli 1970-luvulla mukana Mary Tyler Moore Show’ssa.Garland sai 26. tammikuuta 1983 tähden Hollywood Walk of Famelle, ja hän oli 1950-luvulla Emmy-ehdokkaana. Hän kuoli 82-vuotiaana.


title: Beverly Garland

text: Näyttelijätär oli jo 1950-luvulla naimisissa Richard Garlandin kanssa, mutta avioliitto päättyi eroon kahden vuoden kuluttua. Hän oli 1959–1999 toisessa avioliitossa Fillmore Crank. Hänellä oli yksi tytär, ja avioliitto Crankin kanssa päättyi vasta tämän kuolemaan.


title: Snowtubing

text: Snowtubing on turvallista kourussa laskua. Siinä yhdistyvät pulkkailun mukavuus ja päälle nousun helppous. Sitä lasketaan erityisesti tähän lajiin tarkoitetulla snowtubing-renkaalla.


title: Mary Tyler Moore

text: Mary Tyler Moore (29. joulukuuta 1936 Brooklyn, New York – 25. tammikuuta 2017 Greenwich, Connecticut) oli yhdysvaltalainen näyttelijä. Hänet tunnetaan ehkä parhaiten vuosien 1970–1977 tv-sarjasta "Mary Tyler Moore Show", mutta jo 1960-luvulla hän saavutti menestystä roolillaan "Dick Van Dyke Show’ssa".


title: Mary Tyler Moore

text: Vuonna 1970 alkanutta "Mary Tyler Moore Show’ta" pidetään merkkipaaluna amerikkalaisessa televisiohistoriassa. Siinä päähenkilö oli ensi kertaa itsenäinen, työssä käyvä nainen, joka työskenteli heikosti menestyvän televisioaseman uutistuottajana. Seitsemän tuotantokautensa mittaan se vaikutti muidenkin komediasarjojen tason paranemiseen ja tuotti ennätykselliset 29 Emmy-palkintoa.


title: Mary Tyler Moore

text: Moorelle myönnettiin seitsemän Emmy-palkintoa, kolme Golden Globea ja lisäksi vuonna 1980 Tony-palkinto. Hän esiintyi vuosien varrella television ohella näyttämöllä ja elokuvissa. Hän näytteli hyvin toimeentulevan lähiöperheen rakkaudetonta äitiä elokuvassa "Tavallisia ihmisiä" (1980); rooli toi Moorelle Oscar-ehdokkuuden.


title: Mary Tyler Moore

text: Screen Actors Guild antoi Moorelle elämäntyöpalkinnon vuonna 2012. Vuonna 2002 hänen kunniakseen paljastettiin veistos Minneapolisissa, joka oli "Mary Tyler Moore Show’n" tapahtumapaikka. Moorella on tähti Hollywood Walk of Famella. Häneltä on julkaistu omaelämäkerta "After All" (1996).


title: Mary Tyler Moore

text: Moore oli kolmesti naimisissa. Puolisot ovat aikajärjestyksessä Richard Meeker, Grant Tinker ja Robert Levine. Kolmas avioliitto Levinen kanssa kesti vuodesta 1983 Mooren kuolemaan saakka. Moore teki myös hyväntekeväisyystyötä mm. diabetestietoisuuden kasvattamiseksi; hän oli itse diabeetikko. Hänellä oli yksi poika, Richie, joka kuoli tapaturmaisesti vuonna 1980.


title: Thalassa (mytologia)

text: Thalassa (, "meri") oli kreikkalaisessa mytologiassa meren jumalatar ja yksi alkuperäisistä elementtien jumaluuksista, protogenos.


title: Thalassa (mytologia)

text: Hän oli Aitherin ja Hemeran tytär ja naispuolinen vastine Pontokselle. Häneen viitataan kalojen tai jopa kaiken meren elävän äitinä. Välillä hänet mainitaan myös Afroditen äitinä, joka sai tämän liitosta Uranoksen kanssa.


title: Thalassa (mytologia)

text: Thalassa esiintyy ajoittain antiikin kirjoituksissa myös Välimeren henkilöitymänä.


title: Thalassa

text: Thalassa viittaa seuraaviin asioihin:


title: Konstantin Svetškar

text: Konstantin Gennadjevitš Svetškar (, s. 17. heinäkuuta 1984) on venäläinen 400 metrin juoksija.


title: Konstantin Svetškar

text: Svetškar sijoittui 2005 Erfurtin alle 23-vuotiaiden EM-kisoissa 400 metrillä viidenneksi ajalla 47,87. Saman vuoden Universiadeissa hän karsiutui 400 metrin välierissä ja sai pronssia 4 × 400 metrin viestissä. Svetškar voitti Venäjän alle 23-vuotiaiden mestaruuden 400 metrillä ulkoradoilla 2005 ja sisäradoilla 2006. Hän oli samana vuonna Moskovan sisäratojen MM-kisoissa mukana Venäjän joukkueessa, joka voitti MM-pronssia 4 × 400 metrin viestissä. Ulkoratojen MM-kilpailuissa hän oli Venäjän joukkueessa 4 × 400 metrin viestissä viides Osakassa 2007 ja neljäs Daegussa 2011. Hän kuului samassa lajissa Venäjän hopeajoukkueeseen Göteborgin sisäratojen EM-kilpailuissa 2013.


title: Fanni Halonen

text: Fanni Maria Halonen (myös Fanny Halonen, 5. elokuuta 1902 Kymi – 1. kesäkuuta 1981) oli suomalainen näyttelijä. Hän työskenteli Kuopiossa ja Iisalmessa 1920-luvun lopulla, Turun Työväenteatterissa 1931–1943, sitten Kuopiossa ja vuodesta 1947 Lahdessa. Haloselle myönnettiin Pro Finlandia -mitali vuonna 1954.


title: Fanni Halonen

text: Näyttelijä Sakari Halonen oli Fanni Halosen poika.


title: Petrus Aurifaber

text: Petrus Aurifaber on ensimmäinen nimeltä tunnettu, Suomessa työskennellyt kultaseppämestari. Hän vaikutti Turussa vuonna 1371. Nimi Aurifaber merkitsee kultaseppää (latinan sanoista "aurum", kulta ja "faber", käsityöläinen,seppä).


title: Julius Immanuel Bergh

text: Julius Immanuel Bergh (30. maaliskuuta 1810, Suonenjoki – 27. helmikuuta 1878, Liminka) oli teologian tohtori, kirkkoherra, pedagogi ja herännäispappi. Bergh toimi opettajana ja rehtorina muun muassa Kuopiossa sekä Limingan kirkkoherrana. Hän osallistui valtiopäiville ja oli aktiivinen yhteiskunnallinen keskustelija. Hän oli Paavo Ruotsalaisen ystävä ja herännäisyyden keskeisiä pappisvaikuttajia. Bergh oli Johan Fredrik Berghin veli ja Mimmi Bergh oli hänen tyttärensä.


title: Julius Immanuel Bergh

text: Julius Immanuel Bergh syntyi Suonenjoella 30. maaliskuuta 1810. Hänen vanhempansa olivat Suonenjoen kappalainen Karl Fredrik Bergh ja tämän toinen vaimo Juliana Bergh. Kirjoitettuaan ylioppilaaksi 1832 Bergh ryhtyi opiskelemaan vanhoja kieliä ja keskittyi etenkin hepreaan, johon liittyi hänen Joelin kirjaa käsittelevä dosentinväitöskirjansakin (1839). Väitöskirjan julkaisun jälkeen hänet nimitettiin dosentiksi. Teologian kandidaatin tutkinnon hän suoritti 1844. Samana vuonna hänet vihittiin papiksi ja hän siirtyi Kuopion lukioon opettajaksi. Kuopion hiippakuntahallituksen jäsenenä hän toimi vuodesta 1851 vuoteen 1861, jolloin hän siirtyi Limingan kirkkoherraksi. Limingan seurakuntaan kuuluivat tuolloin Lumijoen, Tyrnävän, Temmeksen ja Kempeleen kappeliseurakunnat. Bergh hoiti virkaansa Limingassa kuolemaansa saakka. Raamatunsuomennoskomitean jäsen hän oli vuodesta 1861 alkaen. Hän sai teologian tohtorin arvon 1864. Julius Immanuel Bergh kuoli Limingassa 27. helmikuuta 1878.


title: Julius Immanuel Bergh

text: Opettajan uransa Julius Immanuel Bergh aloitti 1835, aluksi Gripenbergin naisopistossa ja 1836 Helsingin yksityislyseossa. Tästä toimesta hänet erotettiin, koska hän oli joutunut Porvoon piispan Carl Gustaf Ottelinin epäsuosioon erään sanomalehtiväittelyn johdosta. Vuonna 1844 hän tuoreena teologian kandidaattina ja pappina siirtyi Kuopion lukion uskonnon ja heprean opettajaksi. Aluksi hän oli virkaa tekevä lehtori, mutta sai pian vakituisen viran. Hän toimi lukion rehtorina vuosina 1850–1853. Kuopiossa ollessaan hän kannatti tyttökoulun perustamista ja piti koulun vihkiäisjuhlassa puheen opettajille. Limingan kirkkoherraksi siirryttyään hän huolehti lukutaidon leviämisestä ja perusti lisää kiertokouluja kirkkoherrakuntansa seurakuntiin. Hän edisti suomenkielisten oppikoulujen perustamista muun muassa toimiessaan pappissäädyn edustajana valtiopäivillä.


title: Julius Immanuel Bergh

text: Julius Immanuel Berghin uskonnollisuus ilmeni jo varhain. Hän liittyi herännäisyyteen opiskellessaan Helsingissä. Vieraillessaan veljensä, Nurmijärven kappalaisen Johan Fredrik Berghin luona, hän tutustui sikäläiseen herännäisyyteen. Myös loma-aikoina Suonenjoella hän seurasi herännäisyyden leviämistä. 1830-luvulla hän oli Helsingin heränneiden ylioppilaiden, niin sanottujen yliopistopietistien, johtomiehiä Lars Stenbäckin ja Carl Gustaf von Essenin kanssa. Hän osallistui Jonas Laguksen julkaiseman lehden "Tidningar i andeliga ämnen – Hengellisiä Sanomia" (1836–1838) toimitustyöhön veljensä kanssa. Tämän jälkeen hän toimitti Lars Stenbäckin ja C. G. von Essenin kanssa lehteä "Evangeliskt Veckoblad" (1839–1841). Hän osallistui myös J. L. Runebergin ja Lars Stenbäckin väliseen kirjalliseen väittelyyn Runebergia vastaan suunnatulla kirjoituksella ("Helsingfors Tidningar" 1838). Siirryttyään Kuopioon 1844 hän päätyi kosketukseen Pohjois-Savon herännäispiirien ja Paavo Ruotsalaisen kanssa.


title: Julius Immanuel Bergh

text: Kun herännäisliike oli hajoamassa Paavo Ruotsalaisen ja Fredrik Gabriel Hedbergin ja heidän kannattajiensa riitoihin, Bergh oli aktiivisesti mukana osapuolten välisissä keskusteluissa ja väittelyissä. Herännäisyyden suuressa skismassa 1850-luvun alussa, jolloin suurin osa papeista irtaantui liikkeestä ja etenkin N. G. Malmbergista, Bergh säilytti välinsä Malmbergiin. Hänen oppineisuutensa ja pyrkimykset sivistyksen edistämiseen aikaansaivat kuitenkin vieroksuntaa herännäisyyden talonpoikaispiireissä. Limingassa Jonas Lagukselta vaikutteita saaneet heränneet vieroksuivat muun muassa Berghin pappilan tuvassa pitämien seurojen muotoja, kuten Raamatun lukua perinteisen postillojen ja hartauskirjallisuuden luvun asemesta sekä virsikirjan käyttöä Siionin virsien asemesta. Eripura tuli ilmeiseksi, kun kappalaiseksi 1868 tullut Emil August Wichmann alkoi pitää omassa pappilassaan vanhan perinteen mukaisia seuroja samaan aikaan kuin Bergh isossa pappilassa.


title: Julius Immanuel Bergh

text: Berghin suhde herännäisyyteen oheni hänen ollessaan Limingan kirkkoherrana, ja hän alkoi tuntea J. T. Beckin niin sanotun raamatullisen teologian eli biblisisminä tunnetun beckiläisyyden läheiseksi samoin kuin monet 1850-luvulla herännäisyydestä eronneet papit. Näistä poiketen hän katsoi löytävänsä Beckiltä Paavo Ruotsalaisen opin piirteitä.


title: Julius Immanuel Bergh

text: Bergh kuului herännäisyyden alkuvaiheen merkittävimpiin teologeihin, vaikka hänen tuotantonsa tällä saralla oli suppea. Hänen Vanhan testamentin Joelin kirjaa käsittelevä dosentinväitöskirjansa "Vaticinia Joelis sacri vatis Fennice versa notisque philologicis illustrata" (1839) julkaistiin kahdessa osassa. Ensimmäisessä osassa oli tekstin runomuotoinen, Kalevalan tyyliin tehty käännös ja toisessa osassa selitykset. Vuonna 1847 hän julkaisi Kuopion lukiossa pitämäänsä virkaanastujaisesitelmään perustuvan kirjasen "Försök till framställande af kyrkans förhållande till verlden i närvarande tid", joka käsitteli kirkon suhdetta maailmaan. Kirjasessa Berghin arvostelu kohdistui toisaalta kirkon ja valtion toimivaltojen sekoittamiseen ja toisaalta teologiseen rationalismiin ja intellektualismiin. Berghin mielestä protestanttiset valtiokirkot olivat joutuneet vallanpitäjien herruuteen, mistä oli seurannut kirkon sisäisen vapauden katoaminen. Kuopion kautenaan Bergh kirjoitti myös lyhyen johdannon luterilaisiin tunnustuskirjoihin (1849) sekä kirjasen "Hos hvem finnes den heliga ande?" (1859). Berghin viimeinen teologinen julkaisu oli Kuopion hiippakunnan synodaalikokousta varten laadittu synodaaliväitöskirja "Försök till granskning af det kyrkliga inspirationsbegreppet" (1864), joka perustui saksalaiseen aineistoon.


title: Julius Immanuel Bergh

text: Bergh valittiin 1862 tammikuun valiokuntaan, joka valmisteli valtiopäivien koollekutsumista. Hän ei kuitenkaan voinut ottaa tehtävää vastaan. Bergh oli valtiopäivillä pappissäädyn jäsenenä 1863–1864, 1867 ja 1877–1878 ja osallistui muun muassa kirkkolakia ja suomalaisten oppikoulujen perustamista koskevien asioiden käsittelyyn. Suhteessa esivaltaan hän edusti lojaalia kantaa. Esimerkiksi valtiopäivillä vuonna 1878 hänen ehdotuksensa miljoonan markan määrärahasta Turkin sodassa haavoittuneiden venäläisten sotilaiden avustamiseksi hyväksyttiin. Kirkolliskokouksen jäsen hän oli 1876 ja raamatunkäännöskomitean jäsen 1861–1878.


title: Tero Laaksonen

text: Tero Laaksonen (oik. Berghem, s. 30. maaliskuuta 1953, Helsinki) on suomalainen taidemaalari, taidegraafikko ja kuvanveistäjä. Hänet tunnetaan suurikokoisista öljyväri- ja temperamaalauksistaan ja litografioistaan. Laaksosen töissä on tunnistettavia elementtejä ja viitteitä muinaisista ja kaukaisista kulttuureista.


title: Tero Laaksonen

text: Hän on toiminut maalauksen yliopettajana Kuvataideakatemiassa ja yliopistonlehtorina arkkitehtuurin osastolla Tampereen teknillisessä yliopistossa.


title: Tero Laaksonen

text: Laaksonen on palkittu mm. Suomen Kulttuurirahaston kuvataidepalkinnolla, Suomen Taideyhdistyksen Dukaattipalkinnolla sekä Stina Krooks Stiftelse -säätiön tunnustuspalkinnolla. Hänet valittiin Vuoden nuoreksi taiteilijaksi vuonna 1986. Hän on saanut valtion viisivuotisen taiteilija-apurahan vuosina 1985, 1993 ja 2010. Vuonna 2003 Laaksoselle myönnettiin Suomen Leijonan ritarikunnan Pro Finlandia -mitali ja vuonna 2018 hän sai professorin arvonimen.


title: Tero Laaksonen

text: Laaksonen on toiminut kansainvälisten nykytaidenäyttelyiden kuraattorina sekä taide- ja kulttuurialan säätiöiden hallituksissa 1980-luvulta lähtien.


title: Mikkel Kessler

text: Mikkel Kessler (s. 1. maaliskuuta 1979 Kööpenhamina) on uransa lopettanut tanskalainen ammattilaisnyrkkeilijä ja entinen WBC ("World Boxing Council") ja WBA ("World Boxing Association") -liittojen tunnustama maailmanmestari ylemmässä keskisarjassa (76,2 kg).


title: Mikkel Kessler

text: Kessler syntyi Kööpenhaminassa englantilaisen isän ja tanskalaisen äidin pojaksi. Amatöörinä hän saavutti 16-vuotiaana juniorien Euroopan-mestaruuden ja voitti 44 käymästään 47:stä ottelusta. Ammattilaiseksi hän siirtyi 18-vuotiaana vuonna 1998. Ensimmäisessä ammattilaisottelussaan hän tyrmäsi Kelly Maysin ensimmäisessä erässä. Aluksi hän otteli ylemmässä välisarjassa ja myöhemmin keskisarjassa uransa 22:ssa ensimmäisessä ottelussa paidattomana. Hän sai nopeasti lempinimen "Hitman" ("palkkamurhaaja") voitettuaan 22:sta ottelustaan 16 tyrmäyksellä. Sittemmin Kessler siirtyi ylempään keskisarjaan ja jatkoi hyviä otteitaan tyrmättyään kuusi seitsemästä vastustajastaan. Hänen tähtäimensä oli suoraan maailmanmestaruudessa.


title: Mikkel Kessler

text: 29. marraskuuta Kessler voitti pienen IBA-liiton ("International Boxing Association") mestaruusottelussa entisen WBC:n ylemmän keskisarjan maailmanmestarin Dingaan Thobelan kahdessatoista erässä. Tästä tittelistä hän kuitenkin luopui nopeasti ja pääsi iskemään arvostetun WBC-liiton International-tittelistä 11. huhtikuuta 2003 Craig Cummingsia vastaan. Hän voitti Kööpenhaminan K.B. Hallenissa käydyn ottelun kolmannen erän tyrmäyksellä. Hän puolusti titteliään tyrmäyksillä Henry Porrasista, Julio Cesar Greenistä ja Andre Thyssestä ennen kuin pääsi iskemään maailmanmestaruudesta. 24. marraskuuta 2004 hän pääsi lyhyellä varoitusajalla loukkaantuneen maanmiehensä Mads Larsenn korvaajaksi WBA-liiton maailmanmestaruusotteluun Manny Siacaa vastaan ja voitti ottelun kahdeksannen erän teknisellä tyrmäyksellä. Selkä- ja käsiloukkaantumisista kärsinyt Kessler puolusti mestaruuttaan ensi kerran seuraavan vuoden toukokuussa Anthony Mundinea ja sittemmin 2006 tammikuussa Eric Lucasta vastaan. 24. lokakuuta hän voitti Parken-stadionilla järjestetyn mestaruuksien yhtenäistämisottelun Markus Beyeriä vastaan ja sai näin nimiinsä myös WBC-liiton tittelin. Hän puolusti mestaruuttaan 24. maaliskuuta 2007 Librado Andradea vastaan pistevoitolla.


title: Mikkel Kessler

text: 3. marraskuuta 2007 Kessler otteli Cardiffin Millennium Stadiumilla Joe Calzaghea vastaan pitkän kädenväännön päätteeksi sovitussa ottelussa, jossa panoksena oli lisäksi WBO-liiton ("World Boxing Organisation") maailmanmestaruus. Ottelu kesti täydet 12 erää ja tuomittiin kaikin tuomariäänin Calzaghen voitoksi.


title: Mikkel Kessler

text: Kessler palasi kehään kesäkuussa 2008 kohdatessaan Dimitri Sartisonin avoimena olleesta WBA-liiton MM-vyöstä ja voitti Kööpenhaminassa käydyn ottelun kahdennessatoista erässä tyrmäyksellä. Hän puolusti titteliään tyrmäysvoitoilla Danilo Hausslerista ja Gusmyer Perdomosta.


title: Mikkel Kessler

text: Kessler osallistuu kuuden huippuottelijan Super Six -turnaukseen, joka käynnistyi syksyllä 2009. Ensimmäisessä ottelussaan hän kohtasi Andre Wardin. 21. marraskuuta käydyssä ottelussa panoksena oli myös Kesslerin WBA-titteli. Ottelu keskeytettiin 11. erässä Kesslerin saaman haavan takia. Ward voitti ottelun yksimielisellä pistetuomiolla. Ottelun jälkeen Kessler vaihtoi valmentajansa.


title: Mikkel Kessler

text: 24. huhtikuuta 2010 Kessler kohtasi Carl Frochin. Herningissä käyty ottelu kuului Super Six -turnaukseen ja panoksena oli myös WBC:n mestaruusvyö. Kessler voitti ottelun kaikin tuomariäänin. Ottelu kuitenkin vaati veronsa ja Kessler joutui vetäytymään turnauksesta silmävamman takia. WBC-liiton vyö vapautui Kesslerin ottelutauon takia. Froch voitti vyönsä takaisin Helsingissä käydyssä MM-ottelussa Arthur Abrahamia vastaan.


title: Mikkel Kessler

text: Kessler palasi kehään 4.6.2011. Vastassa oli ranskalainen Mehdi Bouadla. Kessler dominoi ottelua heti alusta asti ja lopulta löi vastustajansa keskeytyskuntoon viidennessä erässä. Voitto toi Kesslerille WBO:n Euroopan mestaruuden.


title: Mikkel Kessler

text: Seuraavassa ottelussaan Kessler nousi raskaaseen keskisarjaan kohdaten entisen Super Six toverin, Allan Greenin. Kessler otti lukua avauserässä, mutta onnistui tyrmäämään Greenin neljännen erän alkumetreillä. Ottelun panoksena oli WBC:n Silver mestaruus.


title: Mikkel Kessler

text: 8.12.2012 Kessler nousi nelinkertaiseksi maailmanmestariksi kukistaessaan WBA-liiton mestarin, Brian Mageen. Ensimmäisessä puolustuksessaan Kessler otti uusinnan Carl Frochia vastaan. Ottelussa panoksena oli Kesslerin WBA-vyö ja Frochin IBF-vyö. Kaksitoista eräinen sota päättyi englantilaisen Frochin voittoon. Tämän jälkeen Kessler lopetti uransa.


title: Mikkel Kessler

text: Tanskalainen yhtye Volbeat on tehnyt Mikkel Kessleristä kappaleen A warriors call


title: Keskipeli (shakki)

text: Shakissa keskipeli seuraa avauksen jälkeen. Raja keskipelin ja loppupelin välillä on häilyvä, mutta yhdeksi selkeäksi eroksi voidaan katsoa se, että kuninkaan sekä sotilaiden osuus loppupelissä on merkittävämpi kuin keskipelissä; eikä välitöntä mattihyökkäyksen vaaraa useinkaan loppupelissä ole. Keskipelissä mitataan pelaajien strateginen ja taktinen pelitaito. Esimerkkejä taktiikasta: haarukka, varras, kiinnitys ja paljastus.


title: Eja Tengström

text: Ellen Nath (Eja Netty) Johanna von Hertzen-Tengström (o.s. "von Hertzen"; 14. kesäkuuta 1887 Viipuri – 1969) oli suomalainen näyttelijä. Hän näytteli vuosina 1910–1920 Helsingin Svenska Teaternissa ja sen jälkeen 17 vuoden ajan Turun ruotsalaisessa teatterissa. Hän meni vuonna 1915 naimisiin näyttelijä Oscar Tengströmin kanssa. Oscar ja Eja Tengström perustivat vuonna 1940 Helsinkiin Lilla Teaternin, jota he johtivat yhdessä vuoteen 1955.


title: Eja Tengström

text: Eja Tengströmille myönnettiin Pro Finlandia -mitali vuonna 1954.


title: Eja Tengström

text: Tengströmin vanhemmat olivat everstiluutnantti Magnus von Hertzen ja Alexandra Johanna von Troil.


title: Bijapurin sulttaanikunta

text: Bijapurin sulttaanikunta oli yksi viidestä muslimivaltiosta, jotka hallitsivat Intian keskiosia keskiajan loppupuolella. Niitä kutsutaan usein yhteisnimellä Deccanin sulttaanikunnat. Näistä sulttaanikunnista tuli itsenäisiä valtioita, kun Bahmanin sulttaanikunta hajosi.


title: Bijapurin sulttaanikunta

text: Bijapurin sulttaanikuntaa hallitsi Adil Shahin dynastia. Dynastian kantaisä oli Yusuf Adil Shah (1490–1510). Adil Shahit olivat aluksi Bahmanin sulttaanin aluepäälliköitä, mutta Bahmanin hajottua Ismail Adil Shah perusti itsenäisen sulttaanikunnan. Sulttaanikunnan keskuspaikkaa olivat läntiset Ghativuoret Maharashtran eteläosassa ja Karnatakan pohjoisosassa. Vuonna 1619 Adil Shahin joukot valloittivat naapurinsa Bidarin sulttaanikunnan.


title: Bijapurin sulttaanikunta

text: Adil Shahit tukivat taidetta ja arkkitehtuuria, ja rakennuttivat pääkaupunkiinsa Bijapuriin useita merkittäviä rakennuksia. Gol Gumbaz on temppeli ja suvun seitsemännen hallitsijan mausoleumi.


title: Bijapurin sulttaanikunta

text: Sulttaanikunnan itsenäisyys päättyi suurmoguli Aurangzebin valloitukseen vuonna 1686.


title: Rabbit Don’t Come Easy

text: Rabbit Don't Come Easy on saksalaisen power metal- yhtye Helloweenin vuonna 2003 julkaistu kymmenes studioalbumi. Levyllä yhtye palasi tavallisempaan power metal tyyliinsä hiukan synkän The Dark Ride- albumin jälkeen.


title: Šiomghvimen luostari

text: Šiomghvimen luostari (, "Šion luola") on keskiaikainen luostari Georgiassa Mtskhetan piirikunnassa Mtskhetan kaupungin lähellä. Se sijaitsee kapeassa kalkkikivikanjonissa Mtkvari-joen pohjoisella rannalla noin 30 kilometrin päässä Tbilisistä.


title: Šiomghvimen luostari

text: Perinteen mukaan ensimmäisen luostarin paikalle perusti 500-luvun munkki Šio, yksi kolmestatoista assyrialaisesta kirkkoisästä, jotka tulivat Georgiaan kristittyinä lähetyssaarnaajina. Pyhän Šion sanotaan viettäneen viimeiset vuotensa erakkona syvässä luolassa, joka myöhemmin nimettiin hänen mukaansa Šiomghvimeksi. Varhaisin rakennus eli Johannes Kastajan luostari, yksinkertainen ja suunnittelultaan jäykkä ristikirkko, todellakin on tuolta ajalta, noin 560–580-luvuilta. Lisäksi munkkien kaivertamat luolat ovat yhä nähtävillä luostarin ympärillä ja sille johtavan tien varrella. Kirkolla on kahdeksankulmainen kupoli, ja siellä säilytettiin aikoinaan taidokkaasti koristeltua kivi-ikonostaasia, joka on nykyään näytteillä Georgian taidemuseossa Tbilisissä. Luostariin tehtiin jonkin verran muutostöitä 1000- ja 1700-luvuilla, mutta se on pääosin säilyttänyt alkuperäisen arkkitehtuurinsa.


title: Šiomghvimen luostari

text: Ylempi kirkko ("zemo eklesia"), joka on nimetty jumalansynnyttäjän mukaan, on keskeinen osa luostarikompleksia. Se rakennettiin 1100-luvun vaihteessa kuningas Davit IV:n määräyksestä. Alkuperäinen kupolikirkko kuitenkin tuhoutui vieraan vallan hyökkäyksessä ja se restauroitiin vuonna 1678 basilikaksi. Refektorio rakennettiin 1100- ja 1600-lukujen välillä. Läheisellä kukkulalla on pieni keskiaikaisin seinämaalauksin koristeltu 1100-luvun kappeli.


title: Šiomghvimen luostari

text: Arkeologiset tutkimukset paljastivat vuonna 1937 kaksi kilometriä pitkän akveduktin, jolla tuotiin luostariin vettä läheisestä Skhaltban kylästä. Akveduktin rakennuttajaksi on merkitty kronikoihin Tšqondidin piispa Anton, kuningatar Tamarin hovin ministeri.


title: Šiomghvimen luostari

text: Šiomghvimestä tuli nopeasti Georgian suurin luostariyhteisö, jossa asui 500-luvun loppuun mennessä jopa 2 000 munkkia. Luostarista tuli vilkas kulttuurin ja uskonnon keskus, joka säilyi Georgian katolikoksen henkilökohtaisessa suojeluksessa. Davit IV (hallitsi 1089–1125) teki siitä kruunun omaisuutta ja antoi luostarille säädökset (1123). Georgian keskiaikaisen kuningaskunnan alamäki ja sitä seuranneet ulkopuoliset hyökkäykset johtivat luostarin taantumiseen. Tilanne parani suhteellisesti kun kuningas Giorgi VIII (hallitsi 1446–1465) myönsi Šiomghvimen ja sen maat Zevdginidze-Amilakhvarin aatelisperheelle, jonka perhehautapaikkana luostari toimi 1810-luvulle saakka.


title: Šiomghvimen luostari

text: Luostaria tuhosivat šaahi Abbas I:n lähettämät persialaisjoukot vuosina 1614–1616. Prinssi Givi Amilakhvari rakensi sen uudelleen vuonna 1678, mutta 1720-luvulla Georgian osmanimiehitys merkitsi luostarille uutta tuhoa ja väestökatoa. Amilakhvari-suvun uudestaan vuonna 1733 korjaama luostari joutui vain alle kahden vuoden kuluttua persialaisten hävittämäksi. He tappoivat luostarin munkit. Seuraavaksi Šiomghvime restauroitiin 1800-luvulla, mutta se ei enää saanut takaisin entistä merkitystään ja asemaansa Georgian hengellisessä elämässä. Neuvostokaudella luostari oli suljettu, mutta on nykyään jälleen toiminnassa ja houkuttelee turisteja ja pyhiinvaeltajia.


title: Greed

text: Greed (tyyliteltynä "gr€€d") oli MTV3:n visailuohjelma, jota lähetettiin vuosina 2000–2003.


title: Greed

text: "Greed" on englantia ja tarkoittaa "ahneutta", mikä kuvastaa ohjelman luonnetta. Ohjelma perustuu brittiläiseen formaattiin, ja Ruotsin televisiossa vastaavan ohjelman nimenä oli "Vinna eller försvinna". Greedin juontajana toimi Petteri Ahomaa.


title: Greed

text: Ohjelmassa valittiin joukkue karsintakysymyksen perusteella. Parhaiten vastannut pääsi joukkueen kapteeniksi ja huonoiten vastannut putosi joukkueesta. Kultakin joukkueen jäseneltä kysyttiin kysymys vuorotellen, ja kapteenilla oli oikeus muuttaa vastausta. Väärästä vastauksesta joukkue putosi pois. Lisäksi ohjelmaan sisältyi kaksintaistelutilanteita (terminaattori), joissa hävinnyt osapuoli putosi pois joukkueesta. Kunkin kierroksen jälkeen joukkue sai päättää, jatkaako se kilpailua. Kilpailussa oli mahdollisuus voittaa enimmillään 170 000 euroa.


title: Greed

text:
Karsintakysymys: Studioon kutsutaan kuusi kilpailijaa, ja heiltä kysytään jotakin lukua. Joukkueen kapteeniksi pääsee kilpailija, jonka vastaus on täysin oikein tai lähimpänä oikeaa vastausta. Kapteenin paikka kilpailun aikana on juontajan vieressä. Joukkueen neljän muun jäsenen paikat määräytyvät siten, että heistä parhaiten karsintakysymykseen vastanneen paikka on kauimpana kapteenista ja huonoiten vastanneen lähimpänä kapteenia.
Jos kaksi tai useampi kilpailija on antanut saman vastauksen tai heidän vastauksensa ovat yhtä lähellä oikeaa vastausta, paremmuuden ratkaisee se, kuka on antanut vastauksensa nopeimmin. Huonoiten karsintakysymykseen vastannut putoaa pois kilpailusta.


title: Greed

text: Kysymys 10 000 mk: Juontaja kysyy ensimmäisen kysymyksen kapteenia lähimpänä istuvalta kilpailijalta. Kilpailija valitsee vastauksen neljästä vaihtoehdosta ja perustelee vastauksensa. Tämän jälkeen kapteenilla on oikeus joko hyväksyä tai vaihtaa vastaus. Kun kapteeni on selkeästi ilmaissut hyväksyvänsä vastauksen, tietokone paljastaa, onko vastaus oikein vai väärin. Jos vastaus on oikein, joukkue voittaa 10 000 mk rahana. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 25 000 mk: Juontaja kysyy toisen kysymyksen istumajärjestyksessä seuraavalta kilpailijalta. Kilpailija valitsee vastauksen neljästä vaihtoehdosta ja perustelee vastauksensa. Tämän jälkeen kapteeni joko hyväksyy tai vaihtaa vastauksen. Kun vastaus on hyväksytty, tietokone paljastaa, onko vastaus oikein vai väärin. Jos vastaus on oikein, joukkue voittaa 25 000 mk rahana. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 50 000 mk: Juontaja kysyy kolmannen kysymyksen istumajärjestyksessä seuraavalta kilpailijalta. Kilpailija valitsee vastauksen viidestä vaihtoehdosta ja perustelee vastauksensa. Tämän jälkeen kapteeni joko hyväksyy tai vaihtaa vastauksen. Kun vastaus on hyväksytty, tietokone paljastaa, onko vastaus oikein vai väärin. Jos vastaus on oikein, joukkue voittaa 50 000 mk rahana. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 75 000 mk: Juontaja kysyy neljännen kysymyksen istumajärjestyksessä seuraavalta kilpailijalta. Kilpailija valitsee vastauksen viidestä vaihtoehdosta ja perustelee vastauksensa. Tämän jälkeen kapteeni joko hyväksyy tai vaihtaa vastauksen. Kun vastaus on hyväksytty, tietokone paljastaa, onko vastaus oikein vai väärin. Jos vastaus on oikein, joukkue voittaa 75 000 mk rahana. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kertoo seuraavan kysymyksen aihealueen ja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: 1. Terminaattori: Jos kapteeni päättää jatkaa seuraavaan kysymykseen, juontaja käynnistää terminaattorin. Tietokone valitsee satunnaisesti kilpailijan terminaattoriin. Terminaattoriin valittu kilpailija saa tästä tehtävästä 5 000 mk rahana, joka on hänen vaikka hän häviäisikin terminaattorikierroksen ja valitsee joukkueesta toisen kilpailijan, jonka haluaa haastaa. Haastaja ja haastettava siirtyvät terminaattoripöytään, ja juontaja kysyy heiltä kysymyksen. Vastausnappulaa (nopeammin) painanut kilpailija vastaa kysymykseen. Jos vastaus on oikein, hän saa jatkaa kilpailua. Jos vastaus on väärin, hän putoaa kilpailusta ja vastaamatta jättänyt kilpailija jatkaa kuten myös jos hän ei vastaa kysymykseen välittömästi nappulaa painettuaan. Voittanut kilpailija siirtyy takaisin omalle paikalleen ja hän voittaa itselleen terminaattorikierroksen hävinneen kilpailijan voitto-osuuden. Hänellä on siis 2/5 joukkueen mahdollisesta voittosummasta, kun muilla kolmella joukkueen jäsenellä on edelleen 1/5. Tämä tilanne muuttuu tulevilla terminaattorikierroksilla. Jos kapteeni on terminaattorikierroksella haastajana tai kilpailija haastaa kapteenin, terminaattorin voittaja jatkaa joukkueen kapteenina.


title: Greed

text: Kysymys 100 000 mk: Juontaja esittää viidennen kysymyksen neljälle kilpailussa jäljellä olevalle kilpailijalle. Kysymyksessä kilpailijoiden on valittava neljä oikeaa vastausta kuudesta vaihtoehdosta. Ennen tätä juontaja antaa kapteenille Jokeri-kortin, jolla voi poistaa yhden vääristä vastauksista. Jokeri-korttia voi käyttää vain kerran. Ensimmäisenä kysymykseen vastaa kapteenia lähimpänä istuva kilpailija ja viimeisenä kapteeni. Kukin kilpailija perustelee vain ja ainoastaan valitsemaansa vastausvaihtoehtoa. Kun neljä vastausta on valittu, kapteenilla on oikeus joko hyväksyä vastaukset tai vaihtaa yksi vastaus. Kun vastaukset on hyväksytty, tietokone paljastaa ne satunnaisessa järjestyksessä. Jos joukkue onnistuu saamaan kolme vastausta oikein, juontaja tarjoaa kapteenille 10 %:n rahaosuutta kysymyksen voittosummasta eli 10 000 mk. Jos kapteeni ottaa vastaan juontajan tarjouksen, summa jaetaan tasan joukkueen jäsenten kesken ja kilpailu päättyy. Jos kapteeni ei ota tarjousta vastaan, tietokone paljastaa neljännen vastauksen. Jos vastaus on oikein, joukkue voittaa 100 000 mk:n arvosta yhdistelmärahasto-osuuksia. Tämän jälkeen juontaja kertoo seuraavan kysymyksen aihealueen ja kysyy kapteenilta, ottaako joukkue voittamansa yhdistelmärahasto-osuudet vai jatkaako se seuraavaan kysymykseen. Päätöksen jatkamisesta tekee kapteeni yksin. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: 2. Terminaattori: Jos kapteeni päättää jatkaa seuraavaan kysymykseen, juontaja käynnistää terminaattorin. Tietokone valitsee satunnaisesti kilpailijan terminaattoriin. Terminaattoriin valittu kilpailija saa tästä tehtävästä 5 000 mk rahana, joka on hänen vaikka hän häviäisikin terminaattorikierroksen ja valitsee joukkueesta toisen kilpailijan, jonka haluaa haastaa. Haastaja ja haastettava siirtyvät terminaattoripöytään, ja juontaja kysyy heiltä kysymyksen. Vastausnappulaa (nopeammin) painanut kilpailija vastaa kysymykseen. Jos vastaus on oikein, hän saa jatkaa kilpailua. Jos vastaus on väärin, hän putoaa kilpailusta ja vastaamatta jättänyt kilpailija jatkaa kuten myös jos hän ei vastaa kysymykseen välittömästi nappulaa painettuaan. Voittanut kilpailija siirtyy takaisin omalle paikalleen ja hän voittaa itselleen terminaattorikierroksen hävinneen kilpailijan voitto-osuuden. Tässä vaiheessa tilanne on joko niin, että hänellä on 3/5 joukkueen mahdollisesta voittosummasta ja kahdella muulla joukkueen jäsenellä edelleen 1/5, tai hänellä on 2/5 ja toisella kahdesta muusta joukkueen jäsenestä on 2/5 ja toisella 1/5. Jos kapteeni on terminaattorikierroksella haastajana tai kilpailija haastaa kapteenin, terminaattorin voittaja jatkaa joukkueen kapteenina.


title: Greed

text: Kysymys 200 000 mk: Juontaja esittää kuudennen kysymyksen kolmelle kilpailussa jäljellä olevalle kilpailijalle. Kysymyksessä kilpailijoiden on valittava neljä oikeaa vastausta seitsemästä vaihtoehdosta. Jokeri-korttia voi käyttää tässä kysymyksessä, mikäli sitä ei ole jo käytetty. Ensimmäisenä kysymykseen vastaa kapteenia lähimpänä istuva kilpailija ja kolmannen vastausvaihtoehdon valitsee kapteeni, jonka jälkeen hän päättää, valitseeko itse viimeisen vastausvaihtoehdon vai antaako jommankumman kilpailijoista valita sen. Kukin kilpailija perustelee vain ja ainoastaan valitsemaansa vastausvaihtoehtoa. Kun neljä vastausta on valittu, kapteenilla on oikeus joko hyväksyä vastaukset tai vaihtaa yksi vastaus. Kun vastaukset on hyväksytty, tietokone paljastaa ne satunnaisessa järjestyksessä. Jos joukkue onnistuu saamaan kolme vastausta oikein, juontaja tarjoaa kapteenille 10 %:n rahaosuutta kysymyksen voittosummasta eli 20 000 mk. Jos kapteeni ottaa vastaan juontajan tarjouksen, summa jaetaan tasan joukkueen jäsenten kesken ja kilpailu päättyy. Jos kapteeni ei ota tarjousta vastaan, tietokone paljastaa neljännen vastauksen. Jos vastaus on oikein, joukkue voittaa 200 000 mk:n arvosta yhdistelmärahasto-osuuksia. Tämän jälkeen juontaja kertoo seuraavan kysymyksen aihealueen ja kysyy kapteenilta, ottaako joukkue voittamansa yhdistelmärahasto-osuudet vai jatkaako se seuraavaan kysymykseen. Päätöksen jatkamisesta tekee kapteeni yksin. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: 3. Terminaattori: Jos kapteeni päättää jatkaa seuraavaan kysymykseen, juontaja käynnistää terminaattorin. Tietokone valitsee satunnaisesti kilpailijan terminaattoriin. Terminaattoriin valittu kilpailija saa tästä tehtävästä 5 000 mk rahana, joka on hänen vaikka hän häviäisikin terminaattorikierroksen ja valitsee joukkueesta toisen kilpailijan, jonka haluaa haastaa. Haastaja ja haastettava siirtyvät terminaattoripöytään, ja juontaja kysyy heiltä kysymyksen. Vastausnappulaa (nopeammin) painanut kilpailija vastaa kysymykseen. Jos vastaus on oikein, hän saa jatkaa kilpailua. Jos vastaus on väärin, hän putoaa kilpailusta ja vastaamatta jättänyt kilpailija jatkaa kuten myös jos hän ei vastaa kysymykseen välittömästi nappulaa painettuaan. Voittanut kilpailija siirtyy takaisin omalle paikalleen ja hän voittaa itselleen terminaattorikierroksen hävinneen kilpailijan voitto-osuuden. Tässä vaiheessa tilanne on joko niin, että hänellä on 4/5 joukkueen mahdollisesta voittosummasta ja toisella joukkueen jäsenellä edelleen 1/5, tai hänellä on 3/5 ja toisella joukkueen jäsenellä on 2/5 tai toisinpäin. Jos kapteeni on terminaattorikierroksella haastajana tai kilpailija haastaa kapteenin, terminaattorin voittaja jatkaa joukkueen kapteenina.


title: Greed

text: Kysymys 500 000 mk: Juontaja esittää seitsemännen kysymyksen kahdelle kilpailussa jäljellä olevalle kilpailijalle. Kysymyksessä kilpailijoiden on valittava neljä oikeaa vastausta kahdeksasta vaihtoehdosta. Jokeri-korttia voi käyttää tässä kysymyksessä, mikäli sitä ei ole jo käytetty. Ensimmäisenä kysymykseen vastaa jäljellä oleva kilpailija ja toisen vastausvaihtoehdon valitsee kapteeni, jonka jälkeen hän päättää, valitseeko itse kaksi viimeistä vastausvaihtoehtoa vai antaako kilpailijan valita ne. Kumpikin perustelee vain ja ainoastaan valitsemaansa vastausvaihtoehtoa. Kun neljä vastausta on valittu, kapteenilla on oikeus joko hyväksyä vastaukset tai vaihtaa yksi vastaus. Kun vastaukset on hyväksytty, tietokone paljastaa ne satunnaisessa järjestyksessä. Jos joukkue onnistuu saamaan kolme vastausta oikein, juontaja tarjoaa kapteenille 10 %:n rahaosuutta kysymyksen voittosummasta eli 50 000 mk. Jos kapteeni ottaa vastaan juontajan tarjouksen, summa jaetaan tasan joukkueen jäsenten kesken ja kilpailu päättyy. Jos kapteeni ei ota tarjousta vastaan, tietokone paljastaa neljännen vastauksen. Jos vastaus on oikein, joukkue voittaa 500 000 mk:n arvosta yhdistelmärahasto-osuuksia. Tämän jälkeen juontaja kertoo seuraavan kysymyksen aihealueen ja kysyy kummaltakin joukkueen jäseneltä, haluavatko he ottaa voittamansa yhdistelmärahasto-osuudet vai jatkaa seuraavaan kysymykseen. Kumpikin ilmaisee halunsa jatkaa painamalla pöydässään olevaa punaista tai vihreää nappulaa. Jos kilpailija ei halua jatkaa, hän saa oman osuutensa joukkueen voittamista yhdistelmärahasto-osuuksista. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 1 000 000 mk: Jos jompikumpi tai molemmat kilpailijat päättävät jatkaa, juontaja esittää kahdeksannen ja viimeisen kysymyksen. Kysymyksessä on valittava neljä oikeaa vastausta yhdeksästä vaihtoehdosta. Tässä kysymyksessä ei ole käytössä Jokeri-korttia. Kysymyksessä kilpailijoilla on 30 sekuntia aikaa neuvotella vastausvaihtoehdoista. Tämän jälkeen vastaukset on kerrottava 10:ssä sekunnissa. Tässä kysymyksessä joukkueessa ei enää ole kapteenia, mutta mikäli molemmat kilpailijat jatkavat kysymykseen, joukkueen kapteenina ollut kertoo vastaukset. Tässä vaiheessa juontaja ei enää tarjoa 10 %:n rahaosuutta kysymyksen voittosummasta, jos joukkue onnistuu saamaan kolme vastausta oikein. Jos kaikki neljä vastausta ovat oikein, joukkue voittaa 1 000 000 mk:n arvosta yhdistelmärahasto-osuuksia. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat. Samoin käy, jos joukkue ei onnistu antamaan vastauksia määräajassa.


title: Greed

text: Näillä esityskausilla ei enää ollut jaossa osakesalkkuja, vaan kaikista kysymyksistä voitti rahapalkintoja.


title: Greed

text: Karsintakysymys: Studioon kutsutaan kuusi kilpailijaa, ja heiltä kysytään jotakin lukua. Joukkueen kapteeniksi pääsee kilpailija, jonka vastaus on täysin oikein tai lähimpänä oikeaa vastausta. Kapteenin paikka kilpailun aikana on juontajan vieressä. Joukkueen neljän muun jäsenen paikat määräytyvät siten, että heistä parhaiten karsintakysymykseen vastanneen paikka on kauimpana kapteenista ja huonoiten vastanneen lähimpänä kapteenia. Jos kaksi tai useampi kilpailija on antanut saman vastauksen tai heidän vastauksensa ovat yhtä lähellä oikeaa vastausta, paremmuuden ratkaisee se, kuka on antanut vastauksensa nopeimmin. Huonoiten karsintakysymykseen vastannut putoaa pois kilpailusta.


title: Greed

text: Kysymys 5 000 mk/850 €: Juontaja kysyy ensimmäisen kysymyksen kapteenia lähimpänä istuvalta kilpailijalta. Kilpailija valitsee vastauksen neljästä vaihtoehdosta ja perustelee vastauksensa. Tämän jälkeen kapteenilla on oikeus joko hyväksyä tai vaihtaa vastaus. Kun kapteeni on selkeästi ilmaissut hyväksyvänsä vastauksen, tietokone paljastaa, onko vastaus oikein vai väärin. Jos vastaus on oikein, joukkue voittaa 5 000 mk/850 €. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 10 000 mk/1 700 €: Juontaja kysyy toisen kysymyksen istumajärjestyksessä seuraavalta kilpailijalta. Kilpailija valitsee vastauksen neljästä vaihtoehdosta ja perustelee vastauksensa. Tämän jälkeen kapteeni joko hyväksyy tai vaihtaa vastauksen. Kun vastaus on hyväksytty, tietokone paljastaa, onko vastaus oikein vai väärin. Jos vastaus on oikein, joukkue voittaa 10 000 mk/1 700 €. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 20 000 mk/3 400 €: Juontaja kysyy kolmannen kysymyksen istumajärjestyksessä seuraavalta kilpailijalta. Kilpailija valitsee vastauksen viidestä vaihtoehdosta ja perustelee vastauksensa. Tämän jälkeen kapteeni joko hyväksyy tai vaihtaa vastauksen. Kun vastaus on hyväksytty, tietokone paljastaa, onko vastaus oikein vai väärin. Jos vastaus on oikein, joukkue voittaa 20 000 mk/3 400 €. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 50 000 mk/8 500 €: Juontaja kysyy neljännen kysymyksen istumajärjestyksessä seuraavalta kilpailijalta. Kilpailija valitsee vastauksen viidestä vaihtoehdosta ja perustelee vastauksensa. Tämän jälkeen kapteeni joko hyväksyy tai vaihtaa vastauksen. Kun vastaus on hyväksytty, tietokone paljastaa, onko vastaus oikein vai väärin. Jos vastaus on oikein, joukkue voittaa 50 000 mk/8 500 €. Voittosumma jaetaan joukkueen jäsenten kesken 1/5 kullekin. Oikean vastauksen jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen ja tarjoaa kapteenille henkilökohtaista 5 000 mk:n/850 €:n takuusummaa ennen terminaattorivaihetta. Takuusumma maksetaan kapteenille siinä tapauksessa, että joukkue vastaa väärin ja menettää pelin tai kapteeni putoaa kilpailusta pois osallistuttuaan terminaattoriin. Päätöksen jatkamisesta tekee kapteeni yksin. Jos vastaus on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: 1. Terminaattori: Jos kapteeni päättää jatkaa seuraavaan kysymykseen, juontaja käynnistää terminaattorin. Tietokone valitsee satunnaisesti kilpailijan terminaattoriin. Jos kilpailija ottaa haasteen vastaan, hän saa 10 000 mk/1 700 €, joka on hänen vaikka hän häviäisikin terminaattorikierroksen ja valitsee joukkueesta toisen kilpailijan, jonka haluaa haastaa. Haastaja ja haastettava siirtyvät terminaattoripöytään, ja juontaja kysyy heiltä kysymyksen. Vastausnappulaa (nopeammin) painanut kilpailija vastaa kysymykseen. Jos vastaus on oikein, hän saa jatkaa kilpailua. Jos vastaus on väärin, hän putoaa kilpailusta ja vastaamatta jättänyt kilpailija jatkaa kuten myös jos hän ei vastaa kysymykseen välittömästi nappulaa painettuaan. Voittanut kilpailija siirtyy takaisin omalle paikalleen ja hän voittaa itselleen terminaattorikierroksen hävinneen kilpailijan voitto-osuuden. Hänellä on siis 2/5 joukkueen mahdollisesta voittosummasta, kun muilla kolmella joukkueen jäsenellä on edelleen 1/5. Tämä tilanne muuttuu tulevilla terminaattorikierroksilla. Jos kapteeni on terminaattorikierroksella haastajana tai kilpailija haastaa kapteenin, terminaattorin voittaja jatkaa joukkueen kapteenina. Jos kilpailija ei ota haastetta vastaan, peli jatkuu normaalisti seuraavalle kysymyskierrokselle.


title: Greed

text: Kysymys 100 000 mk/17 000 €: Juontaja esittää viidennen kysymyksen. Mukana on joko neljä tai viisi kilpailijaa. Kysymyksessä kilpailijoiden on valittava neljä oikeaa vastausta kuudesta vaihtoehdosta. Ennen tätä juontaja antaa kapteenille Jokeri-kortin, jolla voi poistaa yhden vääristä vastauksista. Jokeri-korttia voi käyttää vain kerran. Jos mukana on neljä kilpailijaa, ensimmäisenä kysymykseen vastaa kapteenia lähimpänä istuva kilpailija ja viimeisenä kapteeni. Jos mukana on viisi kilpailijaa, viimeisenä vastaa kapteenista kauimpana istuva kilpailija. Kukin kilpailija perustelee vain ja ainoastaan valitsemaansa vastausvaihtoehtoa. Kun neljä vastausta on valittu, kapteenilla on oikeus joko hyväksyä vastaukset tai vaihtaa yksi vastaus. Kun vastaukset on hyväksytty, tietokone paljastaa ne satunnaisessa järjestyksessä. Jos joukkue onnistuu saamaan kolme vastausta oikein, juontaja tarjoaa kapteenille 10 %:n osuutta kysymyksen voittosummasta eli 10 000 mk/1 700 €. Jos kapteeni ottaa vastaan juontajan tarjouksen, summa jaetaan tasan joukkueen jäsenten kesken ja kilpailu päättyy. Jos kapteeni ei ota tarjousta vastaan, tietokone paljastaa neljännen vastauksen. Jos vastaus on oikein, joukkue voittaa 100 000 mk/17 000 €. Tämän jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen ja tarjoaa kapteenille henkilökohtaista 10 000 mk:n/1 700 €:n takuusummaa ennen terminaattorivaihetta. Takuusumma maksetaan kapteenille siinä tapauksessa, että joukkue vastaa väärin ja menettää pelin tai kapteeni putoaa kilpailusta pois osallistuttuaan terminaattoriin. Päätöksen jatkamisesta tekee kapteeni yksin. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: 2. Terminaattori: Jos kapteeni päättää jatkaa seuraavaan kysymykseen, juontaja käynnistää terminaattorin. Tietokone valitsee satunnaisesti kilpailijan terminaattoriin. Jos kilpailija ottaa haasteen vastaan, hän saa 10 000 mk/1 700 €, joka on hänen vaikka hän häviäisikin terminaattorikierroksen ja valitsee joukkueesta toisen kilpailijan, jonka haluaa haastaa. Haastaja ja haastettava siirtyvät terminaattoripöytään, ja juontaja kysyy heiltä kysymyksen. Vastausnappulaa (nopeammin) painanut kilpailija vastaa kysymykseen. Jos vastaus on oikein, hän saa jatkaa kilpailua. Jos vastaus on väärin, hän putoaa kilpailusta ja vastaamatta jättänyt kilpailija jatkaa kuten myös jos hän ei vastaa kysymykseen välittömästi nappulaa painettuaan. Voittanut kilpailija siirtyy takaisin omalle paikalleen ja hän voittaa itselleen terminaattorikierroksen hävinneen kilpailijan voitto-osuuden. Tässä vaiheessa tilanne on joko niin, että hänellä on 3/5 joukkueen mahdollisesta voittosummasta ja kahdella muulla joukkueen jäsenellä edelleen 1/5, tai hänellä on 2/5 ja toisella kahdesta muusta joukkueen jäsenestä on 2/5 ja toisella 1/5 tai hänellä on 2/5 ja kolmella muulla joukkueen jäsenellä edelleen 1/5. Jos kapteeni on terminaattorikierroksella haastajana tai kilpailija haastaa kapteenin, terminaattorin voittaja jatkaa joukkueen kapteenina. Jos kilpailija ei ota haastetta vastaan, peli jatkuu normaalisti seuraavalle kysymyskierrokselle.


title: Greed

text: Kysymys 200 000 mk/34 000 €: Juontaja esittää kuudennen kysymyksen. Mukana on joko kolme, neljä tai viisi kilpailijaa. Kysymyksessä kilpailijoiden on valittava neljä oikeaa vastausta seitsemästä vaihtoehdosta. Jokeri-korttia voi käyttää tässä kysymyksessä, mikäli sitä ei ole jo käytetty. Jos mukana on kolme kilpailijaa, ensimmäisenä kysymykseen vastaa kapteenia lähimpänä istuva kilpailija ja kolmannen vastausvaihtoehdon valitsee kapteeni, jonka jälkeen hän päättää, valitseeko itse viimeisen vastausvaihtoehdon vai antaako jommankumman kilpailijoista valita sen. Jos mukana on neljä kilpailijaa, viimeisenä vastaa kapteeni. Jos mukana on viisi kilpailijaa, viimeisenä vastaa kapteenista kauimpana istuva kilpailija. Kukin kilpailija perustelee vain ja ainoastaan valitsemaansa vastausvaihtoehtoa. Kun neljä vastausta on valittu, kapteenilla on oikeus joko hyväksyä vastaukset tai vaihtaa yksi vastaus. Kun vastaukset on hyväksytty, tietokone paljastaa ne satunnaisessa järjestyksessä. Jos joukkue onnistuu saamaan kolme vastausta oikein, juontaja tarjoaa kapteenille 10 %:n osuutta kysymyksen voittosummasta eli 20 000 mk/3 400 €. Jos kapteeni ottaa vastaan juontajan tarjouksen, summa jaetaan tasan joukkueen jäsenten kesken ja kilpailu päättyy. Jos kapteeni ei ota tarjousta vastaan, tietokone paljastaa neljännen vastauksen. Jos vastaus on oikein, joukkue voittaa 200 000 mk/34 000 €. Tämän jälkeen juontaja kysyy kapteenilta, ottaako joukkue voittamansa rahasumman vai jatkaako se seuraavaan kysymykseen ja tarjoaa kapteenille henkilökohtaista 20 000 mk:n/3 400 €:n takuusummaa ennen terminaattorivaihetta. Takuusumma maksetaan kapteenille siinä tapauksessa, että joukkue vastaa väärin ja menettää pelin tai kapteeni putoaa kilpailusta pois osallistuttuaan terminaattoriin. Päätöksen jatkamisesta tekee kapteeni yksin. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: 3. Terminaattori: Jos kapteeni päättää jatkaa seuraavaan kysymykseen, juontaja käynnistää terminaattorin. Tietokone valitsee satunnaisesti kilpailijan terminaattoriin. Jos kilpailija ottaa haasteen vastaan, hän saa 10 000 mk/1 700 €, joka on hänen vaikka hän häviäisikin terminaattorikierroksen ja valitsee joukkueesta toisen kilpailijan, jonka haluaa haastaa. Haastaja ja haastettava siirtyvät terminaattoripöytään, ja juontaja kysyy heiltä kysymyksen. Vastausnappulaa (nopeammin) painanut kilpailija vastaa kysymykseen. Jos vastaus on oikein, hän saa jatkaa kilpailua. Jos vastaus on väärin, hän putoaa kilpailusta ja vastaamatta jättänyt kilpailija jatkaa kuten myös jos hän ei vastaa kysymykseen välittömästi nappulaa painettuaan. Voittanut kilpailija siirtyy takaisin omalle paikalleen ja hän voittaa itselleen terminaattorikierroksen hävinneen kilpailijan voitto-osuuden. Tässä vaiheessa tilanne on joko niin, että hänellä on 4/5 joukkueen mahdollisesta voittosummasta ja toisella joukkueen jäsenellä on edelleen 1/5, tai hänellä on 3/5 ja toisella joukkueen jäsenellä on 2/5 tai toisinpäin tai hänellä on 3/5 ja kahdella muulla joukkueen jäsenellä edelleen 1/5, tai hänellä on 2/5 ja toisella kahdesta muusta joukkueen jäsenestä on 2/5 ja toisella 1/5 tai hänellä on 2/5 ja kolmella muulla joukkueen jäsenellä edelleen 1/5. Jos kapteeni on terminaattorikierroksella haastajana tai kilpailija haastaa kapteenin, terminaattorin voittaja jatkaa joukkueen kapteenina. Jos kilpailija ei ota haastetta vastaan, peli jatkuu normaalisti seuraavalle kysymyskierrokselle.


title: Greed

text: Kysymys 500 000 mk/85 000 €: Juontaja esittää seitsemännen kysymyksen. Mukana on joko kaksi, kolme, neljä tai viisi kilpailijaa. Kysymyksessä kilpailijoiden on valittava neljä oikeaa vastausta kahdeksasta vaihtoehdosta. Jokeri-korttia voi käyttää tässä kysymyksessä, mikäli sitä ei ole jo käytetty. Jos mukana on kaksi kilpailijaa, ensimmäisenä kysymykseen vastaa jäljellä oleva kilpailija ja toisen vastausvaihtoehdon valitsee kapteeni, jonka jälkeen hän päättää, valitseeko itse kaksi viimeistä vastausvaihtoehtoa vai antaako kilpailijan valita ne. Jos mukana on kolme kilpailijaa, ensimmäisenä kysymykseen vastaa kapteenia lähimpänä istuva kilpailija ja kolmannen vastausvaihtoehdon valitsee kapteeni, jonka jälkeen hän päättää, valitseeko itse viimeisen vastausvaihtoehdon vai antaako jommankumman kilpailijoista valita sen. Jos mukana on neljä kilpailijaa, viimeisenä vastaa kapteeni. Jos mukana on viisi kilpailijaa, viimeisenä vastaa kapteenista kauimpana istuva kilpailija. Kukin kilpailija perustelee vain ja ainoastaan valitsemaansa vastausvaihtoehtoa. Kun neljä vastausta on valittu, kapteenilla on oikeus joko hyväksyä vastaukset tai vaihtaa yksi vastaus. Kun vastaukset on hyväksytty, tietokone paljastaa ne satunnaisessa järjestyksessä. Jos joukkue onnistuu saamaan kolme vastausta oikein, juontaja tarjoaa kapteenille 10 %:n osuutta kysymyksen voittosummasta eli 50 000 mk/8 500 €. Jos kapteeni ottaa vastaan juontajan tarjouksen, summa jaetaan tasan joukkueen jäsenten kesken ja kilpailu päättyy. Jos kapteeni ei ota tarjousta vastaan, tietokone paljastaa neljännen vastauksen. Jos vastaus on oikein, joukkue voittaa 500 000 mk/85 000 €. Tämän jälkeen juontaja kysyy kultakin joukkueen jäseneltä, haluavatko he ottaa voittamansa rahasumman vai jatkaa seuraavaan kysymykseen. Kukin ilmaisee halunsa jatkaa painamalla pöydässään olevaa punaista tai vihreää nappulaa. Jos kilpailija ei halua jatkaa, hän saa oman osuutensa joukkueen voittamasta rahasummasta. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat.


title: Greed

text: Kysymys 1 000 000 mk/170 000 €: Jos yksi tai useampi kilpailija päättää jatkaa, juontaja esittää kahdeksannen ja viimeisen kysymyksen. Kysymyksessä on valittava neljä oikeaa vastausta yhdeksästä vaihtoehdosta. Tässä kysymyksessä ei ole käytössä Jokeri-korttia. Kysymyksessä kilpailijoilla on 30 sekuntia aikaa neuvotella vastausvaihtoehdoista. Tämän jälkeen vastaukset on kerrottava 10:ssä sekunnissa. Tässä kysymyksessä joukkueessa ei enää ole kapteenia, mutta jos kapteenina ollut päättää jatkaa kysymykseen, hän kertoo juontajalle oikeat vastaukset. Jos kapteenina ollut ei jatka kysymykseen, oikeat vastaukset kertoo mukana olevista se, joka on vastannut karsintakysymykseen parhaiten. Tässä vaiheessa juontaja ei enää tarjoa 10 %:n osuutta kysymyksen voittosummasta, jos joukkue onnistuu saamaan kolme vastausta oikein. Jos kaikki neljä vastausta ovat oikein, joukkue voittaa 1 000 000 mk/170 000 €. Jos yksikin vastauksista on väärin, joukkue poistuu studiosta ilman voittoa ja studioon kutsutaan uudet kilpailijat. Samoin käy, jos joukkue ei onnistu antamaan vastauksia määräajassa.


title: Joel Casamayor

text: Joel Casamayor Johnson (s. 12. heinäkuuta 1971 Guantánamo) on kuubalainen nyrkkeilijä, olympiavoittaja ja ammattilaisten WBC-liiton ("World Boxing Council") entinen maailmanmestari.


title: Joel Casamayor

text: Amatöörinä Casamayor otteli pitkän ja menestyksekkään uran. Vuonna 1989 hän voitti kääpiosarjassa juniorien maailmanmestaruuden. 1992 Barcelonan olympialaisissa hän voitti kultamitalin. Loppuottelussa vastassa oli irlantilainen Wayne McCullough. Seuraavana vuonna Tampereen MM-kisoissa hän jäi hopealle hävittyään finaalissa bulgarialaiselle Aleksandr Hristoville. 1994 hän saavutti pronssia maailmancupissa Thaimaassa ja hopeaa Hyvän tahdon kisoissa Pietarissa hävittyään finaalissa isäntämaan Ramaz Palianille. 1995 MM-kisoissa hän epäonnistui ja putosi jo ensimmäisellä kierroksella.


title: Joel Casamayor

text: Casamayorin oli määrä edustaa Kuubaa myös 1996 Atlantan olympialaisissa, mutta hän loikkasikin Yhdysvaltoihin pysyvästi, jäi asumaan Floridaan ja ryhtyi ammattilaiseksi jo samana syksynä.


title: Joel Casamayor

text: Ensimmäisessä ammattilaisottelussaan 20. syyskuuta 1996 Casamayor tyrmäsi vastustajansa David Chamendisin ensimmäisessä erässä. 30. tammikuuta 1999 hän otti nimiinsä ammattilaisten Pohjois-Amerikan mestaruuden ylemmässä höyhensarjassa pistevoitolla Jose Luis Noyolasta. 19. kesäkuuta samana vuonna hän pääsi iskemään WBA-liiton maailmanmestaruudesta. Casamayor voitti Miamin Miccosukee Indian Gaming -kasinolla käydyssä ottelussa Antonio Hernandezin kaikin tuomariäänin. Hän puolusti titteliään voitokkaasti David Santosia, Jong-Kwon Baekia, Radford Beasleya, Roberto Garciaa, Edwin Santanaa ja Joe Moralesta vastaan. 5. toukokuuta 2002 hän kohtasi WBO-liiton mestarin Acelino Freitasin tittelien yhdistämiskamppailussa ja hävisi Las Vegasin Cox Pavilionissa käydyn ottelun kaikin tuomariäänin.


title: Joel Casamayor

text: Casamayor palasi tappionsa jälkeen kehään seuraavan vuoden tammikuussa ja kohtasi 4. lokakuuta Diego Corralesin IBF-liiton ("International Boxing Federation") haastajaottelussa. Ottelu päättyi hänen voittoonsa kuudennessa erässä teknisellä tyrmäyksellä. Miehet kohtasivat uudelleen 6. maaliskuuta 2004 varsinaisessa MM-ottelussa. Tällä kertaa ottelu kesti täydet erät ja voitto meni kaikin tuomariäänin Corralesille. Tappion jälkeen Casamayor siirtyi painoluokkaa ylemmäs kevytsarjaan ja otteli jo 4. joulukuuta WBC-liiton maailmanmestaruudesta Jose Luis Castilloa vastaan. Hän kuitenkin hävisi Las Vegasin Mandalay Bay Resort & Casinolla käydyn ottelun hajaäänipäätöksellä.


title: Joel Casamayor

text: Seuraavassa ottelussaan hän voitti Almazbek Raimkulovin haastajaottelussa ja pääsi kohtamaan vanhan vihollisensa Diego Corralesin jälleen MM-ottelussa. 7. lokakuuta 2006 käydyssä kamppailussa voitto meni Casamayorille tuomarien hajaäänipäätöksellä. Ensimmäisessä tittelinpuolustusottelussaan 11. marraskuuta Casamayor voitti Jose Armando Santa Cruzin hajaäänituomiolla. Ringside arvioi kamppailun huonoimmaksi otteluksi koko vuonna.


title: Joel Casamayor

text: Toisen kerran Casamayor puolusti vyötään Michael Katsidisia vastaan voittaen kymmenennessä erässä teknisellä tyrmäyksellä. Kamppailun ensimmäisessä erässä Casamayor kaatoi Katsidisin kolmesti kanvesiin. Toistakin erää Casamayor hallitsi mutta kolmannessa erässä Katsidis pääsi paremmin kamppailuun mukaan. Neljännessä erässä Katsidis horjutti Casamayoria kovalla oikea vasen yhdistelmällä. Kuudennessa erässä Katsidis satutti mestaria iskemällä tätä kovalla vasemmalla koukulla vartaloon jatkaen vasen - oikea yhdistelmällä päähän paiskaten Casamayorin köysiin. Casamayor onnistui selviytymään erän. Seuraavat kaksi erää olivat Katsidisin selvää hallintaa. Yhdeksännessä erässä Casamayor sai ottelun hallintaansa menettäen erässä pisteen vyön alle lyömisestä. Kymmenennessä erässä Katsidis ryntäsi vauhdikkaasti Casamayorin kimppuun mutta mestari iski Katsidisia leukaan saaden tämän romahtamaan kanveesille. Katsidin selviytyi vielä pystyyn mutta oli puolustuskyvytön jolloin tuomari keskeytti ottelun julistaen Casamayorin voittajaksi.


title: Joel Casamayor

text: Kamppailun jälkeen Casamayor luopui WBC-liiton vyöstä kohdatakseen Jose Armando Santa Cruzin toisen kerran urallaan. Kamppailu ei kuitenkaan toteutunut, vaan Casamayor kohtasi Juan Manuel Marquezin Ring Magazinen kevytsarjan mestaruudesta. Casamayor hävisi kamppailun teknisellä tyrmäyksellä yhdennessätoista erässä


title: La Villette

text: La Villette voi tarkoittaa ainakin seuraavia:


title: Antonella Confortola-Wyatt

text: Antonella Confortola (s. 16. lokakuuta 1975 Cavalese, Italia) on italialainen uransa lopettanut hiihtäjä.


title: Antonella Confortola-Wyatt

text: Confortola on saavuttanut Italian viestijoukkueessa hopeaa Ramsaun 1999 ja pronssia Oberstdorfin 2005 MM-kisoissa sekä pronssia 2006 Torinon olympialaisissa. Hänen paras henkilökohtainen sijoituksensa maailmancupissa on kuudes sija 15 kilometrin vapaan tyylin kilpailusta maaliskuulta 2004 Pragelaton olympialaduilta. Arvokisoissa hänen paras henkilökohtaisten matkojen sijoituksensa on yhdeksäs Oslon MM-kisojen 2011 30 kilometrin vapaan hiihtotavan yhteislähtökilpailussa. Sapporon MM-kisoissa 2007 hän oli neljästoista 30 kilometrin perinteisen hiihtotavan kilpailusta.


title: Antonella Confortola-Wyatt

text: Confortola asuu Ziano di Fiemmessä. Hän edustaa C.S. Forestale -seuraa. Siviiliammatiltaan hän on metsänvartija. Toukokuussa 2009 hän avioitui uusiseelantilaisen moninkertaisen vuoristojuoksun maailmanmestarin Jonathan Wyattin kanssa.


title: Lars Berger

text: Lars Berger (s. 1. toukokuuta 1979 Dombås, Norja) on norjalainen entinen ampumahiihtäjä ja maastohiihtäjä.


title: Lars Berger

text: 2004 ampumahiihdon MM-kisoissa Saksan Oberhofissa Berger saavutti hopeaa 15 kilometrin yhteislähtökilpailussa sekä viestissä. Samana vuonna hän voitti sotilaiden MM-kisoissa kaksi kultamitalia. Ampumahiihdon maailmancupin kokonaiskilpailussa hän sijoittui viidenneksi. 2007 MM-kisoissa hän voitti myös viestihopeaa. Pyeongchangin MM-kilpailuissa 2009 hän sai viestissä kultaa ja sprintissä hopeaa. Maailmancupissa hän on saavuttanut seitsemän osakilpailuvoittoa, kaikki sprinttikilpailuissa: kaudella 2003–2004 Hochfilzenissä, Lake Placidissa ja Holmenkollenilla, kaudella 2008–2009 Hochfilzenissä ja Vancouverissa, kaudella 2010–2011 Ruhpoldingissa ja kaudella 2013–2014 Hochfilzenissä. Hänellä on lisäksi useita mitaleita Norjan mestaruuskilpailuista.